
MUQADDIMAH 

Saya teragak seketika untuk memilih perkataan pertama dalam 
membicarakan topik ini, iaitu "Al'Aqa'id". Apakah akan saya tulis berkenaan 
soal "adDin-Agama", apakah dia yang dikatakan "ad-Din" itu? dan apakah 
hubungannya dengan individu dan masyarakat, dan apakah kesan-kesannya 
terhadap dua perkara tersebut dan sejauh manakah keperluan kedua-duanya itu 
terhadap agama? Atau apakah akan saya tulis mengenai sejarah pertumbuhan 
al-'Aqa'id dalam Islam, dan soal-soal yang ada hubungan dengannya dengan 
pendekatan yang menyentuh persoalan-persoalan politik, kemasyarakatan, dan 
alam pemikiran, dengan menggambarkan corak dan warna yang berlaku 
sepanjang masa persejarahan umat Islam?, atau apakah akan saya terus masuk 
menulis membicarakan bidang 'aqa'id sekadarnya yang dapat memberi kesan 
yang mendalam iaitu aqidah kepercayaan kepada "Allah". Akhirnya saya 
berpendapat elok saya memilih segi yang terakhir mi, dan inilah yang menjadi 
bidang tulisan ini, insya Allah. 

PENDEKATAN BAHASAN 



Saya tidak akan menggunakan istilah-istilah ilmiah yang digunakan 
oleh alim ulama yang ahli dalam bidang Ilmul-Kalam, dan juga saya tidak akan 
mengharungi dalam teori-teori yang bercorak falsafah atau cara-cara mantik 
yang biasa digunakan oleh ulama Mutakallimun ketika mereka memperkatakan 
maudu'-maudu' yang seperti ini, tetapi saya akan terus merujuk kepada Al- 
Quranul-Karim dan kepada As-Sunnah Al-Mutahharah dan kepada apa yang 
kita ketahui daripada sirah perjalanan golongan mu' min dalam peringkat 
permulaan dahulu, kerana mereka itu tidak syak lagi adalah manusia yang 
paling bersih dan segi kejadian, dan mempunyai hati yang lembut, mempunyai 
tanggapan yang halus terhadap soal-soal agama, dan lebih mengetahui dengan 
penggunaan lafaz-lafaz, rangkaikata-rangkaikata dan susunan-susunan ayat 
AlQuran dan Al-Hadis, mereka juga memiliki kemanisan citarasa menganggap 
sehalus-halus makna dan perasaan-perasaan. Justeru itu, jadilah mereka sebagai 
contoh yang sempurna bagi orang-orang Islam seluruhnya. 

Sekarang ini tergambar kepada saya dua golongan orang-orang 
Mu' min: Golongan peringkat permulaan di zaman Rasulullah s.a.w. yang telah 
menerima aqidah Islamiah melalui kata-kata yang mudah difahami, yang segar 
dan hidup gambarannya, penuh dengan perasaan, indah susunannya dan 
mengandungi kekuatan batin, serta mengarahkan kepada amal salih yang 
membuahkan faedah. Jadi, tidaklah diketahui ada jalan lain untuk mengenal erti 
iman selain daripada apa yang telah digambarkan oleh kitab Suci Al-Quran 
dalam firman Allah Ta'ala: 

Ertinya: 

Sesungguhnya berjayalah orang-orang yang beriman. Orang-orang yang 
khusyu dalam solat mereka. Dan yang berpaling daripada perkara sia-sia. Dan yang 
mengeluarkan zakat. Dan yang memelihara kemaluan mereka. Kecuali terhadap isteri- 
isteri mereka atau hamba yang mereka miliki, maka sesungguhnya mereka dalam hal ini 
tiada tercela. Maka barangsiapa mencari yang disebalik itu, maka mereka itulah orang- 
orang yang melampaui batas. Dan orang-orang yang memelihara amanah-amanah dan 
janji-janji mereka. Dan orang-orang yang memelihara solat mereka. Mereka itulah 
orang-orang yang akan mewarisi. Yang akan mewarisi Syurga Firdaus. Mereka kekal di 
dalamnya. (Al-Mu'minun: 111) 

Golongan yang kedua ialah orang-orang Mu'min yang berada dalam 
zaman yang akhir yang telah mempelajari aqidah Islamiah melalui istilah-istilah 
falsafah yang berbelit-belit dan kata-kata ilmiah yang beku dan mati, 
menumpulkan tenaga otak dan meletihkan akal fikiran, menjemukan semangat, 
menjadikan fikiran bersimpang siur di lembah-lembah yang penuh dengan 

andaian-andaian, khayalan-khayalan, permasalahan-permasalahan, bahasan- 
bahasan muqaddimah dan hasil natijah yang tidak berkesudahan. Umpamanya 
dikemukakan soal-soal seperti: Apakah Iman itu? Apakah perbezaan antara 
iman dengan tasdiq? Adakah iman itu bertambah atau berkurang? Adakah iman 
itu ialah Islam, atau dia itu lain? Apakah ada di antara keduanya itu perkara 
umum dan perkara-perkara khusus? Adakah amal itu menjadi syarat di dalam 
iman, atau suatu rukun daripada rukun-rukunnya, ataupun suatu yang lazim 
baginya?, dan lain-lain lagi daripada persoalan-persoalan akal dan gambaran 
fikiran yang tidak ada hubungan dengan nur di dalam hati dan sinaran cahaya 
di dalam diri serta pengarahan kepada beramal. 

Dengan tergambarnya kepada saya dua golongan itu, maka saya 
mengambil keputusan dan berkeyakinan bahawa kita wajib segera kembali 
kepada apa yang telah dilalui oleh orang-orang Islam kita yang solih-solih 
dahulu dan menyedut aqidah Islamiah dan sumber yang hening jernih yang 
tidak ada sebarang kesamaran dan kerumitan di dalamnya. Tepat sekali sabda 
Rasulullah s.a.w. yang diriwayatkan oleh Malik, sabdanya: 

Ertinya: 

Telah ku tinggalkan pada kamu dua perkara, kamu sekali-kali tidak akan sesat 
selama kamu berpegang kepada kedua-duanya, iaitu: Kitabullah dan Sunnah RasulNya 
s.a.w. 



Oleh sebab itulah, saya memilih pendekatan ini dalam 
membentangkan tulisan ini, wabillahit-taufiq. 

BAB I 

UNSUR-UNSUR 
AQIDAH ISLAMIAH 



Aqidah kepada "Allah" dalam Islam terbentuk daripada unsur-unsur 
berikut ini: 

L Beri'tiqad dengan kewujudan Allah Yang Wajib bagi zatNya, Yang 
tidak mengambil daripada lainnya. Allah s.w.t. bersifat dengan sifat-sifat 
kesempurnaan (Al-Kamal), yang semuanya itu kita ambil kesimpulan atau 
natijah daripada menyaksikan alam semesta ini. 

Allah Tabaraka wa Ta'ala itu wajib ada, bersifat dengan 'ilmu (Al- 
'Ilm), kudrat (Al-Qudrah), hidup (Al-Hayah), mendengar (As-Sam'u), melihat 
(Al-Basar), bersifat dengan sifat-sifat Jamal (keindahan). Bijaksana (Al-Hikmah), 
berkehendak (Al-Iradah) dan seterusnya. Yang demikian itu adalah jelas dan 
dimaklumi dengan pengetahuan yang yakin bagi setiap mereka yang merenung 
dan meneliti kepada alam semesta yang indah ciptaannya ini, maka Penciptanya 
itu tentulah Maha Bijaksana (hakim), kerana telah begitu terang sekali rahsia- 
rahsia kebijaksanaan mi terkandung di dalam sekalian makhluk mi. Dia juga 
Maha Kuasa, Maha Mengetahui dengan sepenuh makna ilmu dan qudrat yang 
setinggi-tingginya, kerana alam semesta yang indah ini tidak mungkin terjadi 
melainkan dengan sebab ilmu yang luas dan qudrat yang meliputi. Al-Quranul- 
Karim mengulangi akan sifat-sifat mi dalam berbagai-bagai tempat yang 
munasabah. Di antara ayat-ayatnya yang lengkap menerangkan sifat-sifat ini 
adalah tersinting pada akhir surah Al-Hasyr, iaitu: 

Ertinya: 

Dialah Allah Yang tiada Tuhan melainkan Dia, Yang Mengetahui yang ghaib 
dan yang nyata, Dialah Yang Maha Pemurah lagi Maha Penyayang. Dialah Allah Yang 
tiada Tuhan melainkan Dia, Raja, Yang Maha Quddus. Yang Maha Sejahtera, Yang 
Mengurniakan Keamanan, Yang Maha Memelihara, Yang Maha Perkasa, Yang Maha 
Kuasa, Yang Memiliki Segala Keagungan, Maha Suci Allah dan apa yang mereka 
persekutukan. Dialah Allah Yang Menciptakan, Yang Mengadakan, Yang Membentuk 
Rupa, Yang Mempunyaj Naina-Nama Yang Paling baik. Bertasbih kepadaNya apa yang 
ada di langit dan di bumi. Dan Dialah Yang Maha Perkasa lagi Maha BUaksana. 

(Al-Hasyr: 22-24). 

2. Menafikan sifat-sifat keserupaan (Al-Musyabahah) dan sifat 
kekurangan daripada Tuhan Pencipta (Al-Khaliq) s.w.t. Maka sifat berjisim itu 
ternafi daripada Allah kerana benda itu berubah-ubah, sedang Al-Khaliq jauh 

sekali daripada sifat-sifat berubah; dan sifat berbilang-bilang juga ternafi 
daripadaNya, kerana sifat berbilang itu bersusun, sedang Tuhan pasti Esa. 
Sementara sifat kebapaan (menjadi bapa) dan keanakan (ada anak), kedua- 
duanya jauh daripada sifatNya kerana kedua-dua sifat itu berbahagi-bahagi dan 
berpisah-pisah, sedangkan Al-Khaliq tidak berjuzu'-juzu' dan begitulah 
seterusnya. Al-Quranul-Karim mengakui hal ini dengan jelas dan 
membahaskannya dengan cara logik yang halus dan hujjah yang memuaskan. 
Dalam menafikan sifat-sifat keserupaan, Al-Quran menjelaskan: 

Ertinya: 

(Dia) Pencipta langit dan bumi. Dia menjadikan bagi kamu dari jenis kamu 
sendiri pasangan-pasangan dan dari jenis binatang ternak pasangan-pasangan (pula), 
dijadikannya kamu berkembang biak dengun jalan itu. Tidak ada sesuatu pun yang 
serupa dengan Dia, dan Dialah Yang Maha Mendengar lagi Maha Melihat. 

(Asy-Syura: 11) 



Ertinya: 

Katakanlah: " Dialah Allah, Yang Maha Esa". Allah adalah Tuhan yang 
bergantung kepadaNya segala sesuatu. Dia tidak beranak dan tiada pula diperanakkan. 
Dan tidak ada seseorang pun yang setara dengan Dia". (Al-Ikhlas: 1-4). 

Dalam menafikan sifat berbilang-bilang, AlQuran menerangkan: 



Ertinya: 

Apakah mereka mengambil tuhan-tuhan dari bumi, yang dapat 
menghidupkan (orang-orang mati)? Sekiranya ada di langit dan di bumi tuhan-tuhan 
selain Allah, tentulah keduanya itu telah rosak binasa. Maka Maha Suci Allah Yang 
mempunyai 'Arasy daripada apa yang mereka sjfatkah. (Al-Anbiya' : 21-22) 

Dalam menafikan sifat beranak pinak dan berbilang-bilang, Al-Quran 
menjelaskan: 

Ertinya: 

Allah sekal-kali tidak mempunyai anak, dan sekali-kali tidak ada tuhan (yang 
lain) bersertanya, kalau ada tuhan bersertanya, masing-masing tuhan itu akan membawa 
makhluk yang diciptakannya, dan sebahagian daripada tuhan-tuhan itu akan 
mengalahkan sebahagian yang lain. Maha Suci Allah dan apa yang mereka sifatkan itu. 

(Al-Mu'minun: 91). 

Keterangan-keterangan yang seperti ini dapat kita lihat dengan jelas 
dalam banyak ayat Al-Quran yang membincangkan mengenai aqidah umat- 
umat yang lampau. Ayat-ayat itu menafikan segala sifat yang membawa 
kekurangan, penyerupaan dan yang menunjukkan kelemahan Al-Khaliq s.w.t. 

3. Aqidah Islamiah sama sekali tidak menyentuh tentang hakikat dan 
keadaan zat dan sifat-sifat Allah s.w.t., tetapi sebaliknya dengan cara yang hati- 
hati dan halus menetapkan segi perbezaan dengan ertikata yang sebenar- 
benarnya antara keadaan zat Tuhan dan sifatNya dengan keadaan makhluk- 
makhluk dan sifat-sifat mereka. 

Dalam Surah Al-An'am, Al-Quran menjelaskan: 

Ertinya: 

(Yang memiliki sifat-sfat yang) demikian itu ialah Allah Tuhan kamu; tidak 
ada Tuhan melainkan Dia; Pencipta segala sesuatu, maka sembahlah Dia; dan Dia adalah 
Pemelihara segala sesuatu. Dia tidak dapat dicapai oleh penglihatan mata, sedang Dia 
dapat melihat segala yang kelihatan; dan Dialah Yang maha Halus lagi Maha 
Mengetahui. (Al-An'am: 102 -103) 

Hadis pula menerangkan: 

Ertinya: 

Pikirkanlah tentang keadaan makhluk Allah, tetapi jangan kamu memikirkan 
tentang zat Allah, nanti kamu akan binasa. 

Memang suatu perkara yang jelas bahawa sikap yang demikian itu 
tidak boleh sedikit pun disalahkan kepada Islam, dan tidak boleh dikatakan 
bahawa Islam merupakan batu penghalang yang menyekat akal dan mengurangi 
kebebasan berfikir kerana akal manusia adalah merupakan tiang atau tonggak 
aqidah di dalam Islam, namun demikian, sehingga hari ini ia tetap merupakan 
pendirian atau keadaan lemah yang mutlak berhadapan dengan hakikat semua 
benda. Segala apa yang telah dapat ditanggap olehnya hanyalah perkara-perkara 
yang tertentu sahaja dan setengah-setengah sifat dan kesan-kesan yang zahir 
semata-mata. Adapun unsur-unsur abstrak belum lagi dapat dicapainya. Islam 
tidaklah memaksa atau memberatkan manusia untuk mencapai sesuatu yang 
tidak mampu ditanggap oleh akal dan kefahaman manusia. 

4. Aqidah Islamiah menggariskan jalan ke arah mengenal sifat-sifat Al- 
Khaliq dan mengetahui sifat-sifat kesempurnaan ketuhanan, keistimewaan- 
keistimewaan dan kesan-kesannya. Untuk sampai kepada yang demikian itu 
mestilah dengan merenung dan memerhati alam jagat ini dengan pandangan 
yang betul dan membebaskan akal fikiran daripada kepercayaan-kepercayaan 
yang dipusakai dan datuk nenek, daripada hawa nafsu dan tujuan-tujuan 
tertentu sehingga dapat mencapai kepada hukum yang betul dan tepat. Al- 
Quranul-Karim sentiasa menggalakkan supaya memerhatikan kejadian alam dan 
meneliti keadaan makhluk-makhluk. Al-Quran juga telah mengangkat dan 
menyanjung tinggi nilai akal dan meninggikan darjat akal sehingga menyebut 

akan "akal" lebih daripada empat puluh tempat, disertai dengan sanjungan dan 
pujian. Di samping itu Al-Quran juga menggalakkan supaya bersungguh- 
sungguh untuk mencapai hakikat benda-benda dan menyingkap rahsia alam 
yang terselindung dan tersirat di sebalik alam nyata ini, sebagaimana firman 
Allah Ta'ala: 

Ertinya: 

Sesungguhnya dalam penciptaan langit dan bumi , silih bergantinya malam 
dan siang, bahtera yang berlayar di laut membawa apa yang berguna bagi manusia, dan 
apa yang Allah turunkan dan langit berupa air, lalu dengan air itu Dia hidupkan bumi 
sesudah mati (kering)-nya dan Dia sebarkan di bumi itu segala jenis haiwan, dan 
pengisaran angin dan awan yang dikendalikan antara langit dan bumi; sungguh 
(terdapat) tanda-tanda (keesaan dan kebesaran Allah) bagi kaum yang memikirkan. 

(Al-Baqarah: 164). 



Dan firman Allah Ta'ala: 

Ertinya: 

Sesungguhnya dalam penciptaan langit dan bumi, dan silih bergantinya 
malam dan siang terdapat tanda-tanda bagi orang-orang yang berakal (iaitu) orang- 
orang yang mengingat Allah sambil berdiri atau duduk atau dalam keadaan berbaring 
dan mereka memikirkan tentang penciptaan langit dan bumi (seraya berkata): " Yang 
Tuhan kami, tiadalah Engkau menciptakan ini dengan sia-sia, Maha Suci Engkau, maka 
peliharalah kami dan siksa neraka. (Ali Tmran: 190-191). 

Dan firman Allah Ta'ala: 

Ertinya: 

Tidakkah kamu melihat bahawa Allah menurunkan hujan dan langit lalu 
Kami keluarkan dengan hujan itu buah-buahan yang beraneka macam jenisnya. Dan di 
antara bukit-bukit itu ada garis-garis puteh dan merah yang beraneka macam warnanya 
dan ada (pula) yang hitam pekat. Dan demikian (pida) di antara manusia, binatang- 
binatang melata dan binatang-binatang ternak ada yang bermacam-macam warnanya 
(dan jenisnya). Sesungguhnya yang takut kepada Allah di antara hamba-hambanya, 
hanyalah ulama. (Tatir: 27-28) 

Dalam ayat yang akhir ini Al-Quran menggalakkan manusia supaya 
menyelidik dan menyingkap rahsia tumbuh-tumbuhan, haiwan dan kejadian- 
kejadian yang tidak bernyawa, dan sebagai natijah daripada penyelidikan itu 
timbul rasa takut kepada Allah, ini menunjukkan bahawa mengetahui rahsia 
alam, mengenal dan mengetahui Allah yang menciptakan alam ini, dan 
mengenal Penciptanya dan mengenal benda-benda yang diciptakanNya itu 
adalah mempunyai hubungan antara satu sama lain yang tidak boleh dipersia- 
siakan. 

5. Aqidah Islamiah menguatkan hubungan antara perasaan hati 
manusia dengan Al-Khallq Jalla wa 'ala, sehingga dengan demikian itu manusia 
akan sampai kepada suatu jenis ma'rifat rohaniah yang paling manis dan yang 
paling tinggi daripada jenis-jenis ma'rifat semuanya. Ini ialah kerana perasaan 
hati manusia adalah lebih mampu untuk menyingkap rahsia-rahsia alam yang 
terselindung selain daripada benda-benda yang dapat difikirkan secara terbatas, 
yang hanya dapat dijangka oleh perasaan pancaindera. 

Oleh sebab itulah Islam sering mengutarakan arahannya kepada 
perasaan hati manusia dan membangkitkan kekuatan batin yang tersembunyi di 
dalam jiwa manusia supaya memuncak tinggi sampai ke Hadrat Ilahi dan 
menikmati kelazatan Ma'rifatullah Tabaraka wa Ta'ala, sebagaimana dinyatakan 
oleh firman Allah Ta'ala: 

Ertinya: 

(Iaitu) orang-orang yang beriman dan hati mereka menjadi tenteram dengan 
mengingati Allah. Ingatlah, hanya dengan mengingati Allah, hati menjadi tenteram. 
(Ar-Ra'd: 28). 

Lebih tegas lagi wujudnya hubungan yang tersembunyi antara hati 
nurani manusia dengan Al-Khaliq, ialah ketika berlakunya kesusahan-kesusahan 
yang mencemaskan, yang membuatkan putus segala harapan kecuali kepada 
Allah s.w.t. sahaja. Al-Quran menggambarkan keadaan ini sebagaimana firman 
Allah Ta'ala: 

Ertinya: 

Dan apabila kamu ditimpa bahaya di lautan, nescaya hilanglah siapa yang 
kamu seru, kecuali Dia . . . (Al-Isra': 67). 

Dan firmanNya: 

Ertinya: 

Dialah yang menjalankan kamu di daratan dan di lautan. Sehingga apabila 
kamu berada di dalam bahtera, dan meluncurlah bahtera itu membawa orang-orang yang 
ada di dalamnya dengan tiupan angin yang baik, dan mereka bergembira kerananya, 
datanglah angin badai, dan gelombang dan segenap penjuru menimpa mereka dan 
mereka yakin bahawa mereka telah terkepung (bahaya), maka mereka berdoa kepada Allah 
dengan mengikhlaskan ketaatan kepadaNya semata-mata. (Mereka berkata): 
'Sesungguhnya jika Engkau menyelamatkan kami dan bahaya ini, pastilah kami akan 
termasuk orang-orang yang bersyukur". (Yunus: 22) 

6. Aqidah Islamiah menuntut orang-orang Mu'min supaya kesan- 
kesan daripada unsur-unsur aqidah ini dijelma atau dimanifestasikan dalam 
tuturkata dan segala perbuatan mereka. Seseorang mu'min itu bila telah 
beritiqad bahawa Tuhan yang menjadikannya itu bersifat Maha Kuasa, maka 
sebagai natijah secara praktik dan akidah ini hendaklah ia bertawakkal 
sepenuhnya kepada Allah menumpukan segala harapan kepadaNya; dan 
apabila ia beritiqad bahawa Allah itu Maha mengetahui, tentulah ia sentiasa 
berhati-hati terhadapNya dan sentiasa diliputi rasa takut kepada Allah untuk 
melakukan sebarang maksiat; dan apabila ia beri'tiqad bahawa Allah itu Esa, 
tentulah ia tidak memohon selain daripadaNya dan tidak meminta kepada yang 
lain daripada Allah, dan tidak pula menghadap atau menghalakan mukanya 
melainkan kepada Allah, dan begitulah seterunya. Ayat-ayat Al-Quran yang 
menerangkan keadaan mi memanglah banyak, umpamanya firman Allah Ta'ala: 

Ertinya: 

Sesungguhnya orang-orang yang beriman itu adalah mereka yang apabila 
disebut Allah, takutlah hati mereka, dan apabila dibacakan kepada mereka ayat-ayatNya, 
bertambahlah iman mereka dan kepada Tuhanlah mereka bertawakkal. (Iaitu) orang- 
orang yang mendirikan solat dan yang menafkahkan sebahagian daripada rezeki yang 
Kami berikan kepada mereka. Itulah orang-orang yang beriman dengan sebenar- 
benarnya. Mereka akan memperoleh beberapa darjat ketinggian di sisi Tuhan mereka dan 
keampunan serta rezeki yang midia. (Al-Anfal: 2-4). 

Dengan ringkasan dan gambaran yang indah dan halus ini. Islam telah 
merangkumkan segala apa yang berkaitan dengan masalah akidah terhadap 
Allah Ta'ala dan telah meletakkan suatu sekatan yang menahan daripada segala 
keadaan meraba-raba, penyelewengan, soal-soal falsafah yang palsu dan 
perdebatan-perdebatan yang remeh dalam semurni-murni aqidah dan 
sepenting-pentingnya dalam kehidupan manusia baik kehidupan dunyawi 
maupun ukhrawi. 

Saya anggap bahawa orang-orang yang benar-benar memahami 
dengan pengertian sebagaimana yang diterangkan mi serta menikmati cita 
rasanya yang sungguh-sungguh, tidak lagi perlu menghafal sifat-sifat wajib bagi 
hak Allah Ta'ala yang tiga belas sifat itu, iaitu: 



1. Wujud 8. Iradat 

2. Qidam 9. Tim 

3. Baqa' 10. Hayat 

4. Mukhalafatuhu Taala lil-hawadith 11. Sama' 

5. Qiyamuhi bi-nafsi-hi 12. Basar 

6. Qudrat 13. Kalam 

7. Wahdaniyyah 

dan baki lain-lain sifat dua puluh itu, sifat-sifat mustahil bagi hak Allah T a' ala, 
iaitu lawan kepada sifat-sifat wajib, dan juga sifat hams, iaitu membuat segala 
yang mungkin atau pun tidak membuatnya sebagaimana kita telah 
menghafalnya dahulu. 

Mereka juga tidak lagi berkehendakkan kepada kupasan yang panjang 
lebar ketika membicarakan masalah-masalah furu' (cawangan) yang berhubung 
dengan soal aqidah seperti bahasan mengenai sifat-sifat dan nama Tuhan, 
adakah iaitu "Tauqifiyyah - 

(ketetapan oleh syara'), atau merupakan perkara kias dan segala kaitan sifat-sifat 
itu adakah "Al-Musamma - 
"(yang dinama) itulah "Ainul Ismi - 

(Zat Nama itu) atau lainnya; dan adakah beramal itu menjadi syarat pada iman 
atau bukan syarat padanya dan lain-lain lagi daripada soal-soal yang lebih 
banyak berhubung dengan falsafah dan bahasan akal daripada berhubung 
dengan aqidah dan ketenangan hati. 

Pesanan saya kepada para pembaca yang mulia hendaklah memerhati 
dan meneliti tujuan-tujuan murni yang telah diterangkan di atas ketika membaca 
Kitab Suci Al-Quran dan hendaklah bersungguh-sungguh memahami 
kandungan Al-Quran ketika membacanya dengan cara memerhatikan maksud- 
maksudnya itu di bawah sinaran cahaya panduan Al-Quran. Dengan berbuat 
demikian, anda akan dapat merasa kelazatan dan pancaran cahaya yang tidak 
ada tuluk bandingnya. 

Adapun tentang pendapat orang-orang yang ingkar dan golongan 
mulhid (atheis), dan bagaimana hendak menolak pendapat mereka itu, akan 
saya bentangkan dalam huraian berikut, insya Allah. 

BAB II 

PERKEMBANGAN 
AQIDAH KETUHANAN 



Pengenalan 

Orang-orang yang ingkar terhadap ayat-ayat Allah, berkata: "Bahawa 
asas aqidah Ketuhanan" itu adalah merupakan satu macam "kelemahan 
manusia" yang telah menguasai manusia pertama dahulu ketika mendapati 
dirinya kesepian di atas muka bumi ini, merayau dan sebuah gua ke sebuah gua, 
takut dirinya menjadi mangsa binatang buas, terasa sepi, gerun dan bingung 
berdepan dengan peristiwa-peristiwa alam yang ganjil pada pendengaran dan 
penglihatannya; sementara itu ia mencari perkara-perkara yang berguna dan 
yang menjadi keperluan hidup seharian, terdiri daripada makanan, minuman 
dan sesuatu untuk memanaskan badannya dengan apa jua jalan 
memperolehinya. Kadang-kadang ia juga merasa rehat dan lazat dalam 
melakukan pekerjaan-pekerjaan dan melihat pemandangan-pemandangan, 
sebagaimana ia juga merasa sakit dan penat ketika mengerjakan pekerjaan dan 
melihat pemandangan-pemandangan yang lain. Semuanya itu mendorong 
dirinya merasa takut dan ngeri terhadap benda-benda yang lebih kuat 
daripadanya, dan gemar kepada benda-benda yang berfaedah dan berguna 
kepadanya, dan tertarik kagum terhadap benda-benda yang menggembirakan 
hati dan menenangkan jiwanya. Lalu ia tunduk kepada suasana-suasana yang 
tersebut itu dan zahirlah bentuk tunduknya itu dalam rupa pengabdian dan 
bertuhan. Justeru itu iapun menyembah dan bertuhankan kepada berbagai-bagai 
haiwan dan tumbuh-tumbuhan. Ia juga menyembah dan bertuhankan orang- 
orang yang lebih kuat daripadanya, menyembah dan bertuhankan matahari, 
bulan, bintang dan planet-planet, membuat patung-patung dan lambang- 
lambang, dan mereka cipta berbagai-bagai gambar dan upacara penyembahan 
untuk menggambarkan perasaan-perasaan hati terhadap penyembahan tersebut. 
Ia menyembah dan bertuhankan api dan cahaya, kebaikan dan kejahatan. Untuk 
semuanya itu didirikanlah rumah-rumah penyembahan. 

Kemudian datanglah rasul-rasul mengeksploitasi dan mengambil 
kesempatan dalam hidup manusia dengan menggunakan kepercayaan manusia 
yang tersebut itu lalu mengemukakan kepada manusia akan aqidah mengenai 
"Allah", sedangkan aqidah yang dikemukakannya itu hanyalah suatu perkara 
khayal dan waham yang tidak pun wujud dan tidak ada hakikat, hanya 
dipercayai oleh orang-orang bodoh tepi jalan yang terpedaya dengan sangkaan- 
sangkaan yang subur dengan perkara-perkara dongeng. Adapun orang-orang 



AL-IMAM ASY-SYAHID HASAN AL-BANNA 



- 12 - 






ALLAH DAN ‘AQIDAH ISLAMIAH 



yang bijak pandai (mengikut pandangan orang-orang yang tidak bertuhan itu) 
yang berpendirian tegap di atas kuasa lojik dan buah fi kiran, yang bersuluh 
dengan hasil-hasil kajian akal, mereka itu sama sekali tidak menghargai dan 
menilai terhadap fikiran-fikiran dan kepercayaan tersebut, lebih-lebih lagi 
kerana belum ada seorang manusia pun yang pernah melihat Tuhan dengan 
mata kepalanya dan tidak pula dapat dijangkau dengan mana-mana 
pancainderanya, sedangkan pancaindera itu adalah alat utama untuk ma'rifat 
dan mendapatkan pengetahuan yang tidak ada keraguan pun. 

Mereka juga berkata: "Sesungguhnya kepercayaan atau aqidah 
bertuhan mi mendatangkan keburukan dan kerosakan kepada masyarakat, 
kerana ia mengajar manusia menjadi malas dan bertawakkal, redha dengan 
kezaliman, sabar atas kehinaan, dan memperdayakan orang ramai daripada 
mendapat hak mereka di dalam hidup dengan kesan-kesannya yang membawa 
kepada kelemahan dan menyerah kalah, hanya tertunggu-tunggukan ketetapan 
qadha' dan menyerah kepada takdir", oleh sebab itulah setengah-setengah ahli 
falsafah kebendaan menamakan aqidah-aqidah dan agama-agama itu sebagai 
"Candu Rakyat". 

Oleh sebab itu golongan tidak percayakan Tuhan, menjadikan 
program utama mereka untuk membaiki masyarakat ialah memerangi "agama" 
dan membasmikan aqidah-aqidah agama dan dada para penganutnya dengan 
apa cara sekalipun. Mereka dengan sangkaan-sangkaan palsu mereka itu cuba 
hendak menghancurkan aqidah Ketuhanan yang betul dan terang nyata tempat 
terbitnya, dan asal usulnya, mulia natijah dan besar kesannya itu. Sesungguhnya 
sekali-kali mereka tidak akan berjaya meruntuhkannya, kerana fahaman mereka 
yang palsu itu tidak dapat bertahan di hadapan kebenaran, sebagaimana firman 
Allah T a' ala: 

Ertinya: 

Sebenarnya Kami lontarkan yang hak kepada yang batil lalu yang hak itu 
menghancurkannya , maka dengan serta merta yang batil itu lenyap. Dan kecelakaanlah 
bagi kamu dan apa yang kamu sjfatkan. (Al-Anbiya': 18) 

Inilah undang-undang alam yang tidak pernah salah selama-lamanya. 
Allah s.w.t. menegaskan: 

Ertinya: 

Adapun buih itu, akan hilang sebagai sesuatu yang tak ada harganya; adapun 
yang memberi manfaat kepada manusia, maka ia tetap di bumi. (Ar-Ra'd: 17) 



AL-IMAM ASY-SYAHID HASAN AL-BANNA 



- 13 - 





ALLAH DAN ‘AQIDAH ISLAMIAH 



Mengapa Dikatakan Waham Dan Tidak Fitrah? 

Kepada golongan yang tidak bertuhan ini, kami berkata: Kamu 
mengatakan perasaan yang memerlukan kepada pertolongan, bantuan, 
ketenangan dan ketenteraman itu sebagai waham dan khayal, sebenarnya kamu 
tidak mempunyai dalil untuk menguatkan pendapat kamu itu, hanya semata- 
mata andaian dan keras kepala, dan sengaja memutar belit dan memainkan kata- 
kata. Mengapa tidak dikatakan semua perasaan-perasaan itu ialah suatu "Fitrah 
Manusia" yang telah dijadikan oleh Allah di dalam diri manusia, iaitu suatu 
hakikat yang tidak ada waham dan khayal bersamanya? Maka dengan sebab itu, 
manusia memerlukan kepada tuntutan-tuntutan kebendaan yang boleh 
menampung hidupnya dan segi jasmani, dan begitulah juga ia memerlukan 
kepada tuntutan-tuntutan untuk kesempurnaan rohaniahnya. Perasaan-perasaan 
atau naluri-naluri seperti perasaan takut, gerun, kasih sayang, belas kasihan, rasa 
senang, lazat dan gembira, semuanya merupakan jalan-jalan yang membawa 
kepada ketinggian jiwa dan rohaniah manusia yang tidak boleh seseorang itu 
mencapai tangga kesempurnaan dalam hal tersebut kecuali apabila ia mengenal 
"Allah". Allah s.w.t. berfirman: 

Ertinya: 

Maka hadapkanlah wajahmu dengan lurus kepada agama (Allah), (iaitu) fitrah 
Allah yang Ia ciptakan manusia di atasnya. Tidak ada perubahan pada fitrah Allah. 
Itulah agama yang lurus; tetapi kebanyakan manusia tidak mengetahui. Dengan kembali 
bertaubat kepada Nya dan bertakwalah kepadaNya, serta dirikanlah solat dan janganlah 
kamu jadi dari golongan musyrikin. Iaitu orang-orang yang memecah belah agama 
mereka dan mereka menjadi beberapa golongan. Tiap-tiap golongan berbangga dengan 
apa yang ada pada sisi mereka. (Ar-Rum: 30-32) 



Fitrah Merupakan Dalil Pertama 

Sesungguhnya perasaan-perasaan ini yang dianggap oleh orang-orang 
yang tidak ber Tuhan itu sebagai dalil tenggelam dalam alam waham dan 
khayal, adalah sebaliknya bagi orang Mu' min. Mereka berpendapat fitrah yang 
di dalam jiwa itu adalah dalil utama atas wujudnya Allah s.w.t. dan atas 
kebesaranNya. Kepercayaan inii sebenarnya telah berakar umbi dalam jiwa umat 
manusia seluruhnya, kecuali mereka yang telah songsang fitrahnya, sakit dan 
berpenyakit hatinya lalu mereka tersesat jalan. Orang-orang Mu'min juga 
memandangnya sebagai sumber atau mata air yang jernih bersih bagi 
Ma'rifatullah. 

Manusia hanya berselisih dalam approach aqidah mengenali "Allah", 
tetapi mereka tidak berselisih, baik di zaman lampau atau zaman moden ini 



AL-IMAM ASY-SYAHID HASAN AL-BANNA 



- 14 - 





ALLAH DAN ‘AQIDAH ISLAMIAH 



tentang beriman dengan wujudNya Allah dan kebesaranNya, dan juga wajib 
mengenalNya serta berhubung dengan Nya. 

Kumpulan umat manusia yang sehingga hari ini telah mencapai bilangan 
ribuan juta jiwa tidak pernah sunyi dalam kehidupan suatu umat mana pun 
daripada upacara menyembah "Allah" walaupun bagaimana cara dan upacara 
yang dilakukan oleh mereka. 

Sepanjang sejarah umat manusia seluruhnya, tidak sunyi barang sehari 
pun daripada "Aqidah kepercayaan WujudNya Tuhan". Bahasa-bahasa dunia, 
sama ada di zaman purba ataupun zaman sekarang ini yang berbagai-bagai gaya 
pertuturannya dan asal usulnya itu, tidak pernah cuai daripada menggambarkan 
pergolakan dan perasaan jiwa manusia berhubung dengan aqidah ketuhanan 
dan perasaan yang berhubung dengan Allah. Semuanya ini menunjukkan 
bahawa aqidah kepercayaan kepada Allah Al-Khaliqul 'Azim itu adalah fitrah 
semula jadi yang telah bersepadu dengan manusia sejak mereka dijadikan. Tepat 
sekali Allah menerangkan dengan firmanNya: 

Ertinya: 

Dan (ingatlah) ketika Tuhan Mu mengeluarkan keturunan anak-anak Adam dari sidbi 
mereka dan Allah mengambil kesaksian terhadap jiwa mereka (seraya berfirman): 
'Bukankah Aku ini Tuhan kamu?" Mereka menjawab : "Betul" (Engkaulah Tuhan 
kami). 

(Al-A'raf: 172) 

Seorang lelaki pernah bertanya kepada Ja'far As-Sadiq r.a. berkenaan "Allah". 
Untuk menjawabnya, ia bertanya kembali: 

"Tidak pernahkah anda belayar di laut?" 

"Pernah", jawab orang itu. 

"Pernahkah anda dilanda ribut taufan?" 

"Ya, pernah", jawabnya lagi. 

"Pada ketika itu, adakah anda merasa putus harapan daripada kelasi- 
kelasi dan alat-alat penyelamat?" 

"Ya". 

"Adakah terlintas di hati anda dan tercetus di dalam jiwa anda pada 
ketika itu bahawa di sana ada Yang Kuasa menyelamatkan anda jika Ia 
mahu?" 

"Ya, ada", jawab orang itu. 

"Itulah Dia Allah Ta'ala. 

Keadaan dan peristiwa yang seperti inilah yang diisyaratkan oleh Al-Quran: 

Ertinya: 

Dan apabila kamu ditimpa bahaya di lautan, nescaya hilanglah siapa yang kamu 
seru, kecuali Dia". 

(Al-Isra': 67) 



Dan firman Allah T a' ala: 

Ertinya: 

Dialah Yang menjalankan kamu di daratan dan di lautan. Sehingga apabila kamu 
berada dalam bahtera, dan meluncurlah bahtera itu membawa orang-orang yang ada di 
dalamnya dengan tiupan angin yang baik, dan mereka bergembira kerana, datanglah 
angin badai, dan gelombang dari segenap penjuru menimpa mereka, dan mereka yakin 
bahawa mereka telah terkepung (bahaya), maka mereka berdo'a kepada Allah dengan 
mengikhlaskan ketaatan kepada Nya semata-mata, (Mereka berkata): "Sesungguhnya jika 
Engkau menyelamatkan kami dari bahaya ini, pastilah kami akan termasuk orang-orang 
yang bersyukur". (Yunus: 22) 



Dalil Yang Mudah 

Oleh kerana tempat terbit yang pertama bagi aqidah kepercayaan kepada 
Allah itu ialah fitrah insaniyyah (sifat semula jadi manusia), maka setengah- 
setengah ahli falsafah berpendapat bahawa wujudNya Allah s.w.t. dan segala 
perkara yang berhubung dengan kewujudanNya termasuklah keagunganNya 
yang am. Semuanya adalah perkara yang tabi'i yang tidak berkehendakkan 
kepada sesuatu dalil. Selepas itu datanglah Rasul-rasul dan turun pula kitab- 
kitab untuk memimpin manusia ke arah perkara-perkara yang lain daripada itu 
seperti sifat kesempurnaan bagi Allah, dan sifat-sifat yang wajib bagi Tuhan Al- 
Khaliq bersih daripadanya, iaitu segala sifat kekurangan yang tidak layak bagi 
keagungan Allah, juga untuk memandu mereka itu kepada hak Tuhan ke atas 
mereka itu, dan menunjukkan sempadan-sempadan hubungan manusia dengan 
Allah dan hubungan Allah dengan mereka. 

Bukanlah perkara ganjil bahawa akal manusia itu percaya atau hati 
manusia itu beriman dengan sesuatu perkara itu dengan tidak memerlukan 
kepada sesuatu dalil dan alasan. Begitulah juga halnya dalam setiap masalah 
yang mudah atau perkara biasa yang menjadi bahan pertama bagi ilmu 
pengetahuan dan perasaan-perasaannya. Sebagai contoh, keseluruhan tentulah 
lebih besar daripada sebahagian, satu, setengah daripada dua, dan sifat yang 
berlawan itu tetap tidak akan bertemu. Semuanya ini adalah merupakan hakikat 
pasti yang tidak perlu kepada dalil. 

Antara Dalil-Dalil Kebenaran Aqidah Kepada Allah 

Sebenarnya dalil-dalil yang menunjukkan kebenaran aqidah kepada Allah 
s.w.t.: wujudNya, keagunganNya, Keindahan sifat-sifatNya, BersihNya daripada 
segala sifat kekurangan, sebaliknya wajib bersifat dengan setiap kesempurnaan, 
adalah terlalu banyak tidak terkira. Semuanya jelas dan nyata terjelma pada 
setiap lembaran alam jagat ini, menjadi fenomena pada setiap gejala alam, 
sebagaimana gambaran puisi berikut: 

Perhatikanlah garis-garis alam, 

Ianya datang daripada Tuhan Khaliqul 'Alam, 

Kepada anda sebagai utusan. 

Telah tertera segala kebesaran. 

Pada setiap baris jika diperhatikan. 

Duhai, segala perkara. 

Selain Allah palsu belaka. 

Adanya makhluk-makhluk yang berlainan tabiat dan sifat-sifatnya serta 
mempunyai undang-undang dan peraturan yang tertentu ini, adalah menjadi 
dalil yang pasti menunjukkan wujudnya Allah yang menjadikannya, 
menunjukkan kekuasaan dan keagunganNya. Wujudnya keseimbangan yang 
mengkagumkan, adanya hubungan yang menakjubkan perkaitannya dan 
hubungannya antara satu sama lain, adanya perbezaan dan susunan yang 
tertentu, terdapat berlainan nisbah unsur-unsur dan atom-atom di dalamnya, 
adalah menjadi dalil yang menunjukkan betapa luasnya IlmuNya dan Mutlak 
IradatNya. Tentulah mustahil kiranya "benda" mati atau kebetulan yang 
membabi buta menjadi punca terbitnya hidup-hidupan yang mempunyai tenaga 
merasa dan bergerak ini. Sebenarnya punca terbitnya keseimbangan dan 
keselarasan antara benda-benda alam ini ialah ciptaan Allah yang menjadikan 
segala perkara itu dengan serapi-rapinya. Allah s.w.t. berfirman: 

Ertinya: 

Engkau sekali-kali tidak melihat pada ciptaan Tuhan Yang Maha Pemurah 
sesuatu yang tidak seimbang. (Al-Mulk: 3) 

Antara Pengakuan Ahli-Ahli Sains 

Inilah sebabnya yang menjadikan pakar-pakar kejadian alam ini 
merupakan orang-orang yang lebih mengenali Allah dan lebih teguh i'tiqad 
mereka kepada Allah. Oleh sebab itu, ilmu-ilmu sains tentang alam tabi'i 
menjadi salah satu jalan yang hampir untuk ma'rifatullah. Inilah yang 
diisyaratkan oleh Al-Qur 'anul-Karim: 

Ertinya: 

Tidakkah kamu melihat bahawa Allah menurunkan hujan dari langit lalu Kami 
keluarkan dengan itu buah-buahan yang beraneka macam jenisnya. Dan di antara bukit- 
bukit itu ada garis-garis putih dan mereka yang beraneka macam warnanya dan ada 
(pula) yang hitam pekat. Dan demikian (pula) di antara manusia , binatang-binatang 
melata dan binatang-binatang ternak ada yang bermacam-macam warnanya (dan 
jenisnya). Sesungguhnya yang takut kepada Allah di antara hamba-hambanya, hanyalah 
ulama. (Fatir: 27-28) 

Segala yang diterangkan di atas telah menjadi akas atau terbalik mengikut 
pendapat dan sangkaan orang-orang yang telah terpedaya dan tertipu dengan 
kulit-kulit ilmu pengetahuan, dan kata-kata kosong yang diterimanya dari 
golongan mulhid dari zaman yang telah berlalu dan telah habis masanya. Di 
bawah ini diperturunkan sebahagian daripada pendapat pakar-pakar kajian 
alam yang menerangkan tentang keimanan kepada Allah Rabbil ' Alamin: 

Descartes (1597-1650), ahli falsafah Peranchis yang terkenal berkata: Di 
samping saya merasa kekurangan diri, pada ketika itu juga saya merasa adanya 
satu zat yang sempurna yang menyebabkan saya terpaksa beri'tiqad bahawa 
perasaan ini telah ditanam di dalam diri saya oleh zat yang lengkap yang berhias 
dengan sekalian sifat kesempurnaan, iaitulah "Tuhan". 

Isaac Newton (1642-1727), ahli falsafah dan pakar sains British pula 
berkata: "Jangan kamu syak tentang Tuhan Al-Khaliq kerana tentulah tidak 
masuk akal bahawa undang-undang alam ini berlaku dengan cara kebetulan 
begitu sahaja". 

Sementara Harzel pula berkata: "Semakin luasnya medan ilmu 

pengetahuan, makin bertambahlah pula dalil-dalil yang kuat tentang wujudnya 
Tuhan Al-Khaliq yang Azali, yang tidak ada batas dan kesudahan bagi 
qudratNya. Oleh sebab itu ahli-ahli geology, ahli-ahli sains, ahli-ahli astronomy 
dan ahli-ahli physics telah bantu membantu dalam usaha membina mahligai 
ilmu pengetahuan iaitulah kota mahligai kebesaran Allah Yang Maha Esa". 

Herbert Spencer (1820-1903), ahli falsafah Inggeris juga menggambarkan 
keadaan ini dalam tulisannya mengenai pendidikan di mana beliau berkata: 
"Sains menentang segala khurafat, tetapi tidak menentang agama itu sendiri. 
Dalam banyak ilmu tabi'i yang tersebar sekarang ini terdapat roh atau semangat 
tidak mempercayai Tuhan, tetapi sains yang benar yang telah mengatasi ilmu- 
ilmu yang mendatar, yang mendalami dasar fakta-fakta ilmiah adalah bersih dan 
bebas dan semangat yang tersebut itu. Ilmu tabi'i atau physics sebenarnya tidak 
menolak agama, tetapi penumpuan kepada ilmu tabi'i itu merupakan suatu 
ibadat tersembunyi dan juga sebagai pengakuan tersembunyi terhadap nilai 
benda-benda yang kita kaji selidik dengan susah payah itu, bahkan juga 

terhadap kekuasaan Tuhan yang menciptakannya itu. Penumpuan ini bukanlah 
tasbih secara lisan, malah ianya merupakan tasbih secara praktikal, bukan juga 
sebagai penghormatan secara pengakuan, tetapi penghormatan yang melahirkan 
buah pengorbanan masa dan pemikiran serta perbuatan, ilmu sains dalam 
amalannya tidak melalui jalan paksaan untuk memberi kefahaman kepada 
manusia bagi mencapai keadaan sebab pertama iaitu "Allah." tetapi penyusun 
program kepada kita dengan program yang terang dalam usaha memberi 
kefahaman kepada kita supaya mengetahui keadaan-keadaannya meliputi 
seluruh batas yang tidak mampu untuk melintasinya. Kemudian ilmu ini tegap 
bersama-sama kita dengan lemah lembut dan santun di akhir batas kajian yang 
kita buat itu. Kemudian selepas itu ia memperlihatkan kepada kita suatu cara 
yang tidak pun sama dengan kecilnya bentuk akal manusia menghadapi fikiran 
yang tidak dapat dicapai oleh akal. 

Kemudian ia membawa beberapa contoh, katanya: 

Seorang sarjana yang melihat setitik air, ia mengetahui air itu tersusun daripada 
dua unsur iaitu oksigen dan hidrogen dengan nisbah atau kadar yang tertentu 
yang mana jika nisbah itu tidak seimbang ia akan menjadi bahan yang lain, 
bukan lagi sebagai air. Dengan pengetahuan itu, pastilah sarjana itu akan 
beri'tiqad dan mempercayai akan keagungan Tuhan Al-Khaliq, QudratNya, 
HikmatNya, dan ilmuNya Yang Maha luas. Tentulah iktikad atau 
kepercayaannya itu lebih kuat daripada i'tiqad seorang yang bukan sarjana atau 
ahli tabi'i yang hanya memandang setitik air itu sahaja. Begitu juga seorang 
sarjana yang melihat seketul air batu (ketulan kecil air batu yang turun ketika 
hujan) yang mengandungi keindahan bentuk geometri dan halusnya bentuk 
padunya, tak syak lagi ia dapat merasa akan keindahan Tuhan Al-Khaliq yang 
menciptanya itu, dan betapa halus hikmatnya. Tentulah ia lebih banyak 
mendapat kefahaman dibandingkan dengan seorang yang tidak mengetahui 
tentangnya, selain danpada ia itu hanya air hujan yang telah beku kerana 
terlampau sejuk. 

Keterbatasan Akal Manusia 

Ahli-ahli fikir dan cerdik pandai sepakat mengatakan bidang pemikiran 
dan akal manusia itu amat terbatas untuk menjangkau semua hakikat benda- 
benda yang dapat dirasa oleh pancaindera, apa lagi tentang tenaga dan benda- 
benda yang tidak termasuk di bawah jangkauan indera manusia, meskipun 
usaha penyelidikan dan kajian terus menerus dilakukan yang memang 
merupakan tugas dan kerja penting para sarjana yang tidak terpisah dari bidang 
profesyennya itu, akan tetapi oleh kerana akal itu terbatas, tidaklah dapat 
dicapai segala data dan sifat-sifatnya yang tertentu. Adapun mengenai benda- 
benda abstrak, belum pun lagi dapat dicapai oleh skop pencapaian penyelidikan 

manusia, dan mengikut pakar-pakar ilmu, banyak lagi benda-benda yang tak 
akan dapat dicapai oleh kajian sarjana-sarjana. Makin bersungguh dalam usaha 
penyelidikan untuk mencapai natijahnya, makin bertambah sulit hakikat benda- 
benda itu untuk diselesaikan. Oleh yang demikian maka sebahagian daripada 
sifat-sifatnya itu masih terbiar tidak terolah. 

Akal manusia belum pun dapat menemui hakikat unsur-unsur, makin 
bertambah mendalam kajian di sebalik hakikatnya, makin bertambah 
komplikatednya sehingga menambahkan lagi jahilnya tentang benda itu. Setelah 
berdepan dengan satu unsur dalam kajiannya itu, tiba-tiba ia berdepan pula 
dengan dua unsur atau lebih yang memerlukan ia membuat kajian semula 
tentang benda itu. Katakanlah sebagai contohnya tentang tenaga alam yang 
terang nyata kesan-kesannya dalam kehidupan kita ini, pun masih banyak yang 
tidak diketahui hakikat-hakikatnya yang sebenar, umpamanya tenaga letrik, 
tarikan besi berani, zar ether, daya graviti dan lain-lain lagi nama-nama, kata- 
kata andaian-andaian dan istilah-istilah ilmiah yang telah direka oleh fikiran 
manusia sebagai usaha untuk berselindung di sebalik kejahilannya itu. Allah 
Ta'ala berfirman: 

Ertinya: 

Dan tidaklah kamu diberi ilmu melainkan sedikit. 

(Al-Isra': 58) 

Seluruh ahli fikir sekata bahawa kelemahan akal untuk mengetahui 
keadaan hakikat benda-benda atau kerana tidak mengetahuinya itu, bukan 
bererti benda-benda itu tidak ada, atau terlindung, tetapi sebenarnya ia jelas dan 
nyata, dapat dilihat kesan-kesan dan sifat-sifatnya yang tersembunyi 
mengandungi berbagai-bagai rahsia yang halus dan rapi sekali keadaannya. 

Memang fitrah manusia itu sebenarnya sentiasa mendorong manusia 
selama-lamanya untuk mengenal "ALLAH". Segala fenomena alam ini dan 
segala benda yang ada di dalamnya termasuk diri manusia itu sendiri, adalah 
menjadi dalil kewujudan Allah dan kebesaranNya. Akal manusia sekali-kali 
tidak dapat mengingkarinya. Dalil kewujudan Allah itu memang jelas dan 
terang. Sebenarnya hati manusia apabila bersih dan bersinar, ia akan dapat 
merasai hakikat kelazatan iman dengan "Allah". Pernah ditanya salah seorang 
Al-'Arifin tentang dalil-dalil yang meyakinkannya beriman kepada Allah, lalu ia 
tersenyum sambil berkata: "Hari apabila menjelang pagi, tidak perlu lagi kepada 
lampu, bilakah hari siang itu memerlukan sesuatu tanda?" 

Keterbatasan akal manusia untuk mendapatkan hakikat zat Tuhan Al- 
Khaliq dan sifat-sifatNya, juga terbatasnya pancaindera manusia untuk sampai 
kepada sesuatu yang berhubung dengan zat Allah, bukanlah bererti Tuhan itu 

tidak ada, boleh dinafi dan boleh diingkarkan. Sebagaimana akal dan 
pancaindera manusia itu telah menyerah kepada kuasa yang ada pada benda- 
benda alam yang tidak dapat diketahui akan hakikatnya, maka sepatutnya ia 
juga wajib menyerah kepada Tuhan yang menjadi "kuasa" yang tersebut itu dan 
menyerah diri kepadanya. 

Allah berfirman: 

Ertinya: 

Kita disuruh agar menyerahkan diri kepada Tuhan semesta alam. 

(Al-An'am: 71). 



Manakah Satu Jalan Yang Lebih Baik? 

Adapun tuduhan yang mengatakan aqidah ketuhanan itu telah membawa 
kesan negatif terhadap masyarakat, itu adalah suatu tuduhan yang tidak berasas 
sama sekali. Tuduhan ini tidak dikeluarkan melainkan oleh si jahil dengan 
sejarah perkembangan manusia atau orang yang takabbur menyombong dalam 
kebenaran tanpa sesuatu dalil dan bukti. 

Sebenarnya kerosakan-kerosakan yang mereka sebutkan itu tidaklah 
berlaku kecuali ketika manusia telah meninggalkan aqidah ketuhanan, atau 
mereka beriman tetapi tidak mengikut jalan yang sebenarnya. Obat yang paling 
mujarab untuk mengubati kerosakan itu ialah iman dan ilmu pengetahuan, 
bukannya dengan ingkar dan kufur. 

Intisari keimanan orang-orang yang beriman kepada Allah s.w.t. yang 
sebenar ialah mereka penuh yakin bahawa Tuhan Yang Maha Esa itu wajib ada, 
bersifat dengan semua sifat kesempurnaan, suci bersih daripada segala sifat 
kekurangan, tidak ada ilmu yang lebih luas daripada ilmuNya, tiada qudrat 
yang lebih besar daripada qudratNya, dan tidak ada kesempurnaan yang lebih 
mulia daripada kesempurnaanNya. Ia sentiasa berada bersama-sama mereka 
walau di mana sahaja mereka berada. Ia melihat dan mendengar, tetap mengira 
setiap apa yang mereka kata dan apa-apa yang mereka kerjakan. Ia telah 
memerintahkan mereka dengan semua perkara yang baik untuk diri mereka dan 
juga untuk orang lain. Ia menegah mereka dan semua perkara yang jahat bagi 
diri mereka dan juga orang lain. Mereka mengenali Allah; dan hubungan roh- 
roh mereka denganNya ialah sebenar-benar kebahagiaan dan sebesar-besar 
kejayaan, juga itulah ni'mat yang berkekalan. 

Iman sebagaimana yang telah digambarkan itulah sahaja yang menjadi 
rahsia hidupnya hati nurani manusia, jaga dan sedarnya perasaan lahir dan 
batin, menjadi tonggak akhlak dan sumber sifat keutamaan manusia. Dan iman 

inilah sahaja terpancarnya sifat-sifat manusia yang bercorak kemasyarakatan 
yang paling sempurna seperti sifat mengutamakan orang lain daripada diri 
sendiri, suka berkorban, cinta kasih, belas kasihan, membalas budi, tolong 
menolong dalam perkara kebajikan dan takwa, sanggup memikul kesusahan 
jihad, membelanjakan harta benda demi kepentingan jalan yang benar dan 
kebajikan, serta mengakui dan sentiasa memperkembangkan contoh-contoh 
utama di bumi Allah ini. 

Seseorang individu itu tidak akan betul perjalanan hidupnya tanpa hati 
nurani yang hidup, tanpa perasaan batin yang bersinar-sinar; dan mustahil 
sesuatu umat itu akan bangkit dan maju tanpa sifat cinta kasih, bantu 
membantu, membelanjakan tenaga dan harta benda, mengutamakan 
kepentingan orang lain, suka berkorban dan meneruskan jihad. 

Apabila iman itu telah lenyap, turut lenyaplah segala kelebihan yang 
tersebut itu, dan masyarakat itu akan terbalik, masyarakat manusia menjadi 
masyarakat haiwan dan binatang buas yang hidup saling bercakaran, yang satu 
memakan yang lain. Sebagai contohnya keadaan simpang perenang sudah 
terbukti dalam sejarah seluruh umat manusia, baik zaman purba mau pun 
zaman moden ini. 

Dalam sejarah umat manusia, tidak pernah terjadi suatu revolusi yang 
lebih besar, suatu reformasi yang lebih sempurna, tamadun yang lebih kekal dan 
abadi selain daripada revolusi-revolusi, pembaharuan-pembaharuan dan 
tamadun-tamadun yang telah terbina di atas prinsip-prinsip dan dasar yang 
dibawa oleh para Anbiya' yang agung seperti Nabi Musa, Nabi Isa dan Nabi 
Muhammad alaihimus salatu was salam. 

Inti dan pati daripada prinsip-prinsip itu yang utama dan paling 
kukuhnya ialah "Iman Kepada Allah". Jadi, apakah yang dikehendaki oleh 
golongan atheist itu untuk mereka lakukan kepada diri mereka sendiri dan juga 
orang ramai? 

Qada' Dan Qadar 

Tuduhan yang mengatakan, beriman dengan qada' dan qadar Allah itu 
membawa kepada sikap bertawakkal yang mendorong kepada malas dan 
penyegan juga merupakan tuduhan yang tidak berasas dan tidak benar sama 
sekali. Sesungguhnya beriman kepada qada' dan qadar sebagaimana yang 
dibawa oleh agama-agama langit itu adalah diwajibkan ke atas orang-orang 
Mu' min supaya mereka beriman kepada aqibah dan natijah sesuatu peristiwa, 
bukannya beriman kepada sebab-sebab peristiwa itu. Orang-orang beriman 

dituntut dan diwajibkan berusaha melaksanakan menyerahkan natijahnya 
kepada Allah, Pentadbir alam semesta Yang Maha Esa dan Maha Agung. 

Dari apa yang kami bentangkan di atas, dapat disimpulkan bahawa 
aqidah atau percaya kepada qada' dan qadar itu adalah merupakan rahsia 
keagungan umat Islam di peringkat awal dahulu, kerana mereka telah berusaha 
dan melaksanakan perkara-perkara yang menjadi sebab sesuatu perkara dan 
mereka telah mencurahkan segenap tenaga mereka dalam mengerjakan sebab- 
sebab itu sebagai menyempurnakan perintah Allah s.w.t. Mereka tidak merasa 
kecewa bila menerima natijah-natijah yang berbahaya dan mendukacitakan, 
kerana mereka redha dengan qada' yang ditentukan Allah. Dengan itu mereka 
mendapat dua kemenangan: kejayaan dunia dan keredhaan Allah di akhirat, 
dengan keimanan ini setiap orang daripada mereka keluar berjihad di jalan 
Allah, tidak gentar menghadapi maut, ataupun maut menemui mereka. 
Perhatikan ucapan salah seorang daripada mereka: 

Manakah ada hariku. 

Dari maut yang aku lari. 

Pada hari yang tidak ditakdirkan. 

Atau pada hari yang telah ditakdirkan. 



Pada hari yang tidak ditakdirkan. 

Tidak ku takut kepada mati. 

Pada hari yang telah ditakdirkan. 

Tidak lagi terselamat meskipun berhati-hati. 

Demikianlah dapat kita lihat semangat kepahlawanan, keberanian dan 
perjuangan yang tersemat di dalam dirinya, tertanam aqidah kepada qada' dan 
qadar sehingga tidak merasa takut walaupun dalam segala kekurangan 
kelengkapan. Mereka tetap mengambil peluang dan keluar ke medan perang 
menentang musuh. 

Apa yang mengenai orang ramai kerana sikap bertawakkal membabi 
buta, dan malas itu sebenarnya kerana mereka percaya kepada aqidah qada' dan 
qadar yang menyeleweng: mereka beriman tentang sebab-sebab sesuatu lalu 
tidak bersedia dan berusaha, mereka lupa tentang aqibah dan natijah lalu 
mereka tidak redha dengan natijah yang mereka terima. Jadi kesalahan itu 
bukanlah kerana aqibah dan iman kepada qada' dan qadar, tetapi kerana 
fahaman yang terbalik. 

Iman Kepada Allah Ialah Ubat Penawar 

Manusia yang kebingungan, menderita dan sesatbarat, tidak sekali-kali 
akan mendapat ubat-kelat dan petunjuk untuk membaiki keadaan yang parah 
itu, kecuali kembali hidup di bawah naungan aqidah dan iman kepada Allah. 
Tepat sekali pendapat seorang ahli falsafah Barat yang berkata: "Kalaulah 
andainya Allah itu tidak ada, tentulah wajib kita mengadakanNya", dan pada 
kesempatan yang lain ia berkata: "Wajib disumbatkan ke dalam penjara 
pengelola mana-mana sekolah yang cogan katanya: 'Di sini tidak diajarkan 
agama". Pengertian agama itu ialah "Iman kepada Allah". Apakah kiranya fajar 
akan menyinsing menyinari hati dan jiwa yang kebingungan, gelap gelita dan 
lesu itu dengan cahaya iman kepada Allah, dan akan terbit matahari ma'rifatnya 
membawa rasa panas yang nyaman dan cahayanya yang gilang gemilang?!. 



AL-IMAM ASY-SYAHID HASAN AL-BANNA 



- 24 - 





ALLAH DAN ‘AQIDAH ISLAMIAH 



BAB III 

AQIDAH KETUHANAN YANG 
SALAH DI KALANGAN 
UMAT-UMAT MANUSIA 



Sikap Al-Qur'an Terhadap Aqidah Umat-Umat Yang Dahulu 

Al-Qur'anul Karim diturunkan untuk menanamkan aqidah Ketuhanan 
(Iman Dengan Allah 'Azza wa Jalla) melalui cara yang baru kami sebutkan 
dalam huraian yang telah lepas. Untuk menanamkan aqidah ini, Al-Quran 
melalui jalan yang paling tepat dan mudah, begitu simple dan senang, malah 
lebih hampir dan sesuai dengan fitrah manusia sebagaimana yang telah 
diterangkan itu, jauh daripada cara memberat-berat dan berliku-liku. Bersekali 
dengan menanamkan aqidah ini Al-Qur'an juga membetulkan aqidah 
ketuhanan, menolak kesalahan-kesalahan dan kesilapan-kesilapan serta 
khurafat. Oleh sebab itu Al-Qur'an membentangkan kekeliruan umat-umat 
terdahulu dan kesalahan-kesalahan umat yang lampau dan menolak kekeliruan 
dan kesalahan-kesalahan itu dengan tolakan yang tidak terbalas dan amat jelas 
keadaannya. Ia memerangi perkara tersebut dengan kuat dan tegas sambil 
menutup pintu dan lubang-lubangnya dengan tutupan yang teguh kukuh, tidak 
membiarkannya merebak kembali. 

Antara kesalahan dan kekeliruan aqidah umat yang lalu yang disentuh 
oleh Al-Quran ialah penyembahan berhala, kepercayaan berbilang tuhan, syirik, 
kepercayaan tuhan bapa dan tuhan anak, menuhankan manusia, binatang- 
binatang, pokok kayu, bintang-bintang dan lain-lain makhluk lagi. Kekeliruan 
ini berpunca daripada ceteknya tanggapan akal dan salah gambaran, di samping 
sifat keterlaluan mengagung-agung, cinta kasih, dan cuba hendak menjelmakan 
sifat-sifat dan hakikat ketuhanan dan perkara yang berhubungan dengannya dan 
cuba melahirkan tuhan dalam bentuk jisim atau tubuh badan yang boleh dicapai 
oleh indera. Kemudian disalahgunakan lambang-lambang dan fungsi indera itu 
sehingga hilang tujuan asalnya untuk mengenal Tuhan. Akhirnya sifat-sifat 
tersebut itu bertukar menjadi lambang-lambang yang disembah. Juga terjadinya 
kesilapan ini kerana salah memahami istilah-istilah dan kata-kata keagamaan 
sehingga mengubahkan makna dan tujuan yang dikehendaki oleh agama. Satu 
faktor lagi yang menyebabkan berlakunya kekeliruan ini ialah kerana terlalu 
memperdalamkan pemikiran dalam soal falsafah teori dan memperluaskan 
berbagai-bagai andaian akal tanpa dalil yang konkerit atau alasan yang jelas 
yang merawang-rawang dalam khayalan, yang sekali-kali tidak mampu untuk 
membersihkan kemahasucian Zat Allah Al-Khaliq Jalla wa'Ala dan sifat Al- 

Hului, Wahdah Al-Wujud, Al-Ittihad atau fahaman sesat yang lain-lain. Banyak 
umat manusia yang jatuh terjerumus ke dalam fahaman sesat ini kerana masing- 
masingnya terpengaruh dan meniru kepercayaan golongan lain. 

Kaum Nabi Nuh 

Al-Quranul-Karim menerangkan umat Nabi Nuh adalah menyembah 
berhala. Dalam Al-Qur'an tersebut antara berhala-hala itu ialah: 

Berhala yang disembah oleh kabilah 
kalb ( ^ ) di Daumatul Jandal 

( iW-i 

Huzail ^ 

Berhala yang disembah oleh puak 
Ghatif ( ) dari suku Murad ( ^ 

dijaraf ( ) 



( Ju) 

Yaghuth 



Wadd 






Suwa 






Nasr Iaitu berhala yang disembah oleh puak 

Zil Kila' ( ) dari suku Himyar 
(^ ) 

Menurut setengah ahli sejarah, berhala-berhala itu pada asalnya adalah 
merupakan patung orang-orang ternama dalam masyarakat zaman dahulu. 
Setelah mereka meninggal dunia, orang ramai telah membuat patung-patung 
mereka sebagai kenang-kenangan di atas jasa dan khidmat bakti mereka kepada 
masyarakat. Setelah lama masa berlalu, mereka lupa terhadap tujuan asal yang 
tersebut itu dan oleh jenerasi yang kemudian dianggapnya patung-patung ini 
sebagai tuhan lalu mereka menyembahnya. Mereka tidak lagi menyembah Allah. 
Kemudian Nabi Nuh alahis salam dibangkitkan untuk mengembalikan mereka 
itu kepada menyembah Allah Yang Maha Tinggi dan Maha Agung, tetapi 
mereka itu tidak lagi menghiraukan seruannya dan tidak taat kepada 
suruhannya. Sebagai akibatnya Allah s.w.t. menurunkan siksaan sebagaimana 
firman Allah Ta'ala: 

Ertinya: 

Nuh berkata: "Ya Tuhanku, sesungguhnya mereka telah mendurhakai ku, dan 
telah mengikuti orang-orang yang harta dan anak-anaknya tidak menambah kepadanya 
melainkan kerugian. Dan melakukan tipu daya yang amat besar. Dan mereka berkata: 
"Jangan sekali-kali kamu meninggalkan (penyembahan) tuhan-tuhan kamu dan jangan 
pida sekali-kali kamu meninggalkan (penyembahan) wadd, dan jangan pida suwa', 

yaghuth, ya'ucj dan nasr. Dan sesudahnya mereka telah menyesatkan kebanyakan 
(manusia); dan janganlah Engkau tambahkan bagi orang-orang yang zalim itu selain 
kesesatan. Disebabkan kesalahan-kesalahan mereka, mereka ditenggelamkan lalu 
dimasukkan ke neraka, maka mereka tidak mendapat penolong-penolong bagi mereka 
selain dari Allah. 

(Nuh:21-25) 



Umat Nabi Ibrahim 

Al-Quranul-Karim juga menerangkan dan merakamkan kepada kita 
tentang keadaan umat Nabi Ibrahim iaitu mereka menyembah berhala, patung- 
patung, menyembah planet-planet dan bintang-bintang, matahari, bulan, malah 
juga manusia. Keadaan masyarakat yang demikian itu dapat difahami dan ayat- 
ayat Al-Qur'an dan juga sikap Nabi Ibrahim alaihis salam dalam menghadapi 
kaumnya. Penyembahan berhala sudah merupakan perkara yang tersebar 
meluas di kalangan masyarakat dan berakar umbi dengan kuatnya di kalangan 
mereka. Oleh sebab itu Nabi Ibrahim alaihis salam berdakwah dengan begitu 
gigih menyeru kaumnya kepada aqidah tauhid, aqidah yang mengesakan Allah, 
mengajak mereka ke arah kebenaran yang ia sendiri beriman denganNya dan ia 
disuruh menyampaikannya kepada orang ramai. Ia mengemukakan hujjah- 
hujjah dan keterangan yang jelas berdepan dengan kepercayaan mereka yang 
songsang dan palsu. Meskipun Nabi ibrahirn telah mengemukakan hujjah-hujjah 
yang kuat dan terang jelas, dengan cara yang lemah lembut dan baik kira bicara, 
namun mereka tidak menerimanya malah merasa berat dan serba salah lalu 
mereka mengadakan tipu muslihat dan cara untuk menyiksanya iaitu dengan 
membakarnya di dalam api. Antara mereka ada yang mencadangkan: "Bakarlah 
Ibrahim itu dan mohonlah pertolongan tuhan-tuhan kita, jika kamu benar-benar 
hendak bertindak" (Al-Anbiya': 68). Walaubagaimanapun, Allah telah 

menyelamatkan Nabi Ibrahim. Ia berfirman kepada api yang mereka sediakan 
itu supaya menjadi sejuk, firmanNya: 

Ertinya: 

Wahai api, jadilah kamu sejuk, dan keselamatan ke atas Ibrahim. 

(Al-A nbiya'. 69) 

Dalam Al-Qur'an disebutkan nama Nabi Ibrahim berserta ceritanya 
dalam dua puluh lima surah iaitu: 



1. Surah Al-Baqarah 

2. Surah Au 'Imran 

3. Surah An-Nisa' 

4. Surah Al-An'am b 1 *-"'* 1 ' 
5.Surah At-Taubah 

6. Surah Hud 

7. Surah Yusuf 

8. Surah Ibrahim 

9. Surah Al- Hijr 

10. Surah An-Nahl 

11. Surah Maryam 

12. Surah Al- Anbiya' 

13. Surah Al-Hajj 

14. Surah Asy-Syu'ara' 

15. Surah Al-Ankabut 

16. SUrah Al-Ahzab Mj»-'*" 

17. Surah As-Safat i 01 *'-®* 1 ' 

18. Surah Sad 

19. Surah Asy-Syura 

20. SurahAz-Zukhruf 

21. Surah Adz-Dzariyat 

22. Surah An-Najm 

23. Surah Al-Hadid 

24. Surah Al-Mumtahanah 

25. Surah Al- A' la ( J*" 

Dalam surah-surah ini diceritakan dengan berbagai-bagai gambaran, kadang- 
kadang dengan panjang lebar dan kadang-kadang secara ringkas sahaja. Antara 
yang paling indah gambarannya ialah tentang Nabi Ibrahim a.s. berhujjah 
dengan kaumnya berkenaan penyembahan berhala, bintang-bintang dan 
menuhankan manusia. 

Dalam surah Al-Anbiya', mulai dari ayat 51 hingga ayat 71, mencakupi 
dua puluh ayat Allah s.w.t., menggambarkan dengan susunan yang indah dan 
menarik bagaimana Nabi Ibrahim a.s. berdebat dan mengemukakan hujjah- 
hujjah terhadap kaumnya mengenai penyembahan berhala, diterangkan 
bagaimana ia mengemukakan alasan-alasan sehingga dapat mengalahkan 
mereka dengan mencapai kemenangan yang gilang-gemilang. Begitu juga dalam 
surah Al-An'am ayat 75 hingga ayat 83 meliputi lapan ayat, Allah s.w.t. 
menggambarkan dengan gambaran yang seindah-indahnya tentang perdebatan 
dengan kaumnya mengenai penyembahan bintang-bintang dan bagaimana 
Allah s.w.t. telah mengurniakan kepadanya hujjah bagi mematahkan sikap 
mereka itu sehingga mereka tidak dapat menjawabnya. 

Dalam surah Al-Baqarah dan ayat 258, Allah menerangkan perdebatan 
Nabi Ibrahim dengan Namrud yang mengaku jadi tuhan dengan begitu angkuh 

dan sombong, diterangkan bagaimana ia mematahkan hujjah yang dikemukakan 
oleh Namrud, sehingga ia menjadi bungkam dan patah alasannya itu. Allah 
berfirman: 

Ertinya: 

Maka jadi bungkam si kafir itu, Allah tidak memberi pertunjuk kepada golongan 
yang zalim. 

(Al - Baqarah: 258) 

Dalam surah Maryam dari ayat 41 sampai ayat 50 juga merupakan 
gambaran yang indah. Allah s.w.t. menggambarkan dialog dan seruan Nabi 
Ibrahim terhadap ayahnya dengan mengemukakan hujjah-hujjah dan alasan- 
alasan yang kuat dan tepat, cara yang lemah lembut, tetapi tegas dalam 
mempertahankan kebenaran. Sebahagian ahil tafsir berpendapat bahawa "Azar" 
yang tersebut dalam surah Al-An'am itu bukanlah nama bapa Nabi Ibrahim, 
tetapi nama salah sebuah patung mereka yang besar, yang mereka sembah. Nabi 
Ibrahim melarang ayahnya menyembah patung tersebut dengan katanya: 

Ertinya: 

Azar adakah engkau jadikan berhala-hala sebagai tuhan? Sesungguhnya aku 
melihat engkau dan kaum engkau di dalam kesesatan yang nyata. 

(Al-An'am: 74) 

Maksud ayat ini ialah: Hendaklah engkau tinggalkan Azar dan jangan lagi 
menyembahnya. 

Setengah mufassirin pula berpendapat, orang yang ditujukan dalam ayat 
di atas bukanlah ayah Nabi Ibrahim, tetapi bapa saudaranya atau salah seorang 
kerabatnya yang dekat yang dianggapnya sebagai bapa. Kedua pendapat ini 
tidak begitu jauh dengan betul. Malah barangkali di sana ada suatu yang boleh 
memberatkan salah satunya yang betul. Terserah kepada Allah yang Maha 
Mengetahui manakah yang betul antara keduanya itu. Yang ada kaitan dengan 
kita dalam masalah ini ialah Nabi Ibrahiin dengan tegas memerangi 
penyembahan berhala-berhala dan patung-patung dengan cara yang kadang- 
kadangnya lembut dan kadang-kadang tegas dan keras, ia tidak membiarkan 
demikian itu dan tidak sekali-kali bertolak ansur walaupun terhadap orang yang 
paling dekat hubungan dengannya. Sikap Nabi Ibrahim ini dapat kita lihat 
dalam firman Allah Ta'ala pada surah Al-Mumtahanah, iaitu: 

Ertinya: 

Sesungguhnya adalah bagi kamu satu teladan yang baik pada Ibrahim dan orang- 
orang yang bersertanya ketika mereka berkata kepada kaum mereka: "Sesungguhnya 
kami berlepas diri daripada kamu dan daripada apa-apa yang kamu sembah selain Allah. 
Kami ingkari kepada kamu, dan nyatalah permusuhan dan kebencian antara kami dan 
kamu selama-lamanya hingga kamu beriman semata-mata kepada Allah". Kecuali 

perkataan Ibrahim kepada bapanya: " Sesungguhnya aku akan memohon keampunan 
bagimu tetapi aku tidak dapat mendapatkan untuk mu apa pun dari Aliah". "Hai Tuhan 
kami! KepadaMulah kami berserah diri dan kepadaMulah kami bertaubat dan kepada 
Engkau kami kembali". (Al -Mumtahanah: 4) 

Dan firman Allah Ta'ala: 

Ertinya: 

Dan permintaan ampun dari Ibrahim untuk bapanya , tidak lain hanyalah kerana 
suatu janji yang telah dijanjikannya kepada bapanya itu. Maka manakala jelas bagi 
Ibrahim bahawa bapanya itu adalah musuh Allah, maka Ibrahim berlepas diri 
daripadanya. Sesungguhnya Ibrahim adalah seorang yang sangat lemah lembut lagi 
penyantun. (At-Taubah. 114) 

Dan firman Allah Ta'ala: 

Ertinya: 

Dan ia (Ibrahim) berkata: " Tidak kamu mengambil selain dari Allah beberapa 
berhala melainkan kerana kasih sayang antara kamu dalam kehidupan dunia, kemudian 
di hari kiamat nanti, sebahagian daripada kamu membenci sebahagian, dan sebahagian 
daripada kamu mengutuk sebahagian, dan tempat kembali kamu, ialah nuraka, dan tidak 
ada bagi kamu penolong-penolong. (Al-Ankabut: 25) 

Dan sini, dalam ayat berikut ini Allah menerangkan agama yang dibawa 
oleh Nabi Ibrahim ialah agama hanif, agama yang lurus dan bersih dan segala 
bentuk syirik, dan diterangkan juga Nabi Ibrahim ialah seorang yang taat setia 
dan patuh kepada Allah mengikut agama hanif itu, sebagaimana firman Allah 
Ta'ala: 

Dalam surah An-Nahl: 

Ertinya: 

Sesungguhnya Ibrahim itu adalah seorang ikutan yang tunduk patuh kepada 
Allah lagi lurus, dan bukanlah ia dari golongan musyrikin. Yang berterima kasih kepada 
ni'mat-ni'matNya. Ia (Allah) memilihnya dan menunjukinya ke jalan yang lurus. 

(An-Nahl: 120-121) 

Sempena keadaan inilah Nabi Ibrahim itu dianggap sebagai bapa bagi 
orang-orang Islam, iaitu orang-orang yang menyerahkan diri semata-mata 
kepada Allah dalam keadaan bersih dan suci dari segala bentuk syirik dan segala 
macam kekotorannya. Allah Ta'ala berfirman: 

Ertinya: 

Agama bapa kamu Ibrahim. Dia (Allah) telah menamai kamu orang-orang Islam 
dari dahulu, dan dalam Al-Qur'an ini, supaya Rasul itu menjadi saksi atas kamu dan 
supaya kamu menjadi saksi atas segenap manusia. (Al-Hajj: 78) 

Allah s.w.t. menghendaki dengan perantaraan dakwah dan gerak kerja 
Nabi Ibrahim itu supaya manusia berpaling dari bentuk penyembahan berhala 
yang menyeleweng kepada sifat kemanusiaan yang betul. Oleh yang demikian 
Allah memerintah Nabi Ibrahim a.s. supaya membina kembali Ka'bah yang 
menjadi qiblat umat manusia dan meninggikan tapak asas Baitillah supaya 
menjadi lambang perasaan manusia, baik secara individu maupun 
kemasyarakatan, juga menjadi lambang kesatuan ummah, keamanan dan 
ketakutan dan rasa gundah gulana, bukan sebagai lambang bagi sifat-sifat Tuhan 
Jalla wa' Ala dan juga af'alNya. Bagi memenuhi perintah itu. Nabi Ibrahim dan 
anaknya Ismail dengan ketaatan telah membina dan meninggikan tapak asas 
Baitillah sambil berdoa dengan do'a yang mulia ini, yang terkandung di dalam 
inti tauhid yang murni, iaitu: 

Ertinya: 

Ya Tuhan Kami, jadikanlah kami berdua orang yang tunduk patuh kepada 
Engkau dan (jadikanlah) di antara anak cucu kami umat yang tunduk patuh kepada 
Engkau dan tunjukkanlah kepada kami cara-cara dan tempat-tempat ibadat haji kami, 
dan terimalah taubat kami. Sesungguhnya Engkaulah Yang Maha Penerima taubat lagi 
Maha Penyayang. Ya Tuhan kami, utuslah untuk mereka seorang Rasul dari kalangan 
mereka, yang akan membacakan kepada mereka ayat-ayat engkau, dan mengajarkan 
kepada mereka al-Kitab (AlQur'an) dan hikmah serta mensucikan mereka. Sesungguhnya 
Engkaulah yang Maha Perkasa lagi Maha Bijaksana. Tiada orang yang benci akan agama 
Nabi Ibrahim. Selain orang yang bodoh. Sesungguhnya telah Kami pilih ibrahim itu di 
atas dunia dan adalah ia seorang yang soleh di negeri akhirat. Ingatlah ketika Tuhan 
berfirman kepadanya: " Islamiah engkau!" Jawabnya: Saya telah Islam bagi Tuhan 
sekalian Alam. (Al-Baqarah: 128-131) 

Nabi Ibrahim dengan penuh harapan menjadikan Islam sebagai obor bagi 
keturunannya dan peninggalan yang abadi untuk cucu-cicitnya, sebagaimana 
firman Allah Ta'ala: 

Ertinya: 

Dan ia (Ibrahim) menjadikan kalimat tauhid itu kalimat yang kekal pada 
keturunannya supaya mereka kembali kepada kalimat tauhid ini. (Az-Zukhruf: 28) 

Dan firman Allah Ta'ala: 

Ertinya: 

Dan (ingatlah), ketika Ibrahim berkata: 'Ya Tuhanku, jadikanlah negeri ini 
(Mekkah), negeri yang aman, dan jauhkanlah aku berserta anak cucuku daripada 
menyembah berhala-berhala. (Ibrahim: 35) 

Kaum Nabi Musa 

A-Qur'an juga membentangkan kepada kita risalah Nabi Musa a.s. 
kepada Bani Israil dan juga kepada bangsa Mesir. Bangsa Mesir pada masa itu 
merupakan satu bangsa yang telah mencapai kemajuan dan tamadun yang 
tinggi dari segi ilmu pengetahuan, petunjuk dan cahaya. Agama asal bangsa 
Mesir bukanlah penyembahan berhala, tetapi agama tauhid sebagaimana yang 
dapat diketahui dalam banyak kitab-kitab dan kesan-kesan peninggalan mereka. 
Tetapi oleh kerana adanya pembaharuan keagamaan dan pengaruh faktor-faktor 
yang terjadi ke atas masyarakat dan ummah dalam aqidah kepercayaan mereka, 
agama tauhid itu tidak asli lagi. Agama tauhid yang murni itu bertukar menjadi 
agama menyembah berhala dalam berbagai-bagai bentuk. Mereka menyembah 
berhala, patung-patung, arca-arca, menyembah binatang seperti anak lembu, 
atau lainnya menyembah bintang-bintang, seperti matahari, menyembah raja- 
raja dan pemerintah-pemerintah yang bergelar Fir'aun, mereka menganggap 
semuanya itu sebagai tuhan atau seakan-akan tuhan. Penyelewengan ini 
kemudiannya berjangkit pula kepada Bani Israil dan kuat mempergaruhi jiwa 
mereka. Setelah mereka lihat tanda-tanda kebesaran dan mu'jizat-mu'jizat 
berlaku di tangan Nabi Musa, dan setelah mereka keluar dari bumi Mesir, 
terselamat dan tenggelam yang telah membinasakan Firaun dan tentera- 
tenteranya, alih-alih mereka mencadangkan kepada Nabi Musa supaya 
menjadikan tuhan untuk mereka. Hal ini terjadi sebaik saja mereka lihat 
sebahagian penyembah berhala sedang bertelut menyembah berhala sedangkan 
kaki mereka belum pun kering dan basah menyeberangi Laut Merah. Sikap ini 
diterangkan oleh Allah s.w.t. dalam firmannya: 

Ertinya: 

Dan kami seberangkan Bani Israil ke seberang lautan itu, maka setelah 
mereka sampai kepada suatu kaum yang tekun menyembah berhala mereka. 
Bani Israil berkata; "Hal Musa, buatlah untuk kami sebuah tuhan sebagaimana 
mereka mempunyai beberapa tuhan. Musa menjawab: "Sesungguhnya kamu ini 
adalah kaum yang jahil. "Sesungguhnya mereka itu akan dihancurkan 
kepercayaan yang dianutnya dan akan batal apa yang selalu mereka kerjakan. 
(Al-A'raf: 138-139) 

Mereka telah memohon persetujuan Musa Saminiy untuk menyembah 
anak lembu, dan mereka menentang Nabi Harun yang menegah mereka dan 
berbuat demikian sebaik sahaja Nabi Musa meninggalkan mereka kerana 
bermunajat kepada Allah beberapa hari. 

Allah s.w.t. berfirman: 

Ertinya: 

Dan kaum Musa, setelah Musa pergi (ke Bukit Tur), telah membuat daripada 
perhiasan mereka (emas) anak lembu yang bertubuh dan bersuara. Apakah mereka tidak 
mengetahui bahawa anak lembu itu tidak dapat bercakap dengan mereka dan tidak dapat 
menunjukkan jalan kepada mereka? Mereka menjadikannya (sebagai sembahan) dan 
mereka adalah orang-orang yang zalim. (Al-A'raf. 148) 

Tidak ada sebuah cerita yang disebut dalam berbagai-bagai surah Al- 
Qur'anul Karim sebagaimana banyaknya disebutkan cerita Nabi Musa ini. Cerita 
Nabi Musa disebutkan berulang kali dengan berbagai-bagai bentuk dan gaya. Ini 
ialah kerana di dalamnya itu banyak mengandungi pengajaran dan teladan serta 
ada hubungan dengan bangsa Mesir, bangsa yang telah lama membina tamadun 
manusia; dan begitu juga ada hubungan dengan Bani Israil yang merupakan 
bangsa yang telah lama menjadi sumber kemanusiaan sejak mereka wujud di 
alam ini hinggalah ke zaman sekarang. Meskipun mereka telah banyak 
menerima ni'mat dan kurniaan dan Allah, baik kebendaan maupun kerohanian, 
namun mereka tidak mensyukuri di atas ni'mat-ni'mat itu. Tetapi sebaliknya 
mereka menukarkannya dengan kekufuran, membawa umat mereka menemui 
kehancuran. “Bagi Allah segala urusan, dahulu dan akan datang!" 

Al-Qur'an dengan panjang lebar menyebutkan dakwaan Fir'aun terhadap 
dirinya menjadi tuhan kepada kaumnya, firman Allah Ta'ala: 

Ertinya: 

Tetapi ia (Fir'aun) mendustakan dan mendurhaka. Maka dia mengumpulkan 
(pembesar-pembesarnya) lalu berseru memanggil kaumnya. Maka ia berkata: "Akidah 
tuhan kamu yang paling tinggi". Maka Allah mengazabkannya dengan azab akhirat dan 
azab dunia. Sesungguhnya pada yang demikian itu terdapat pelajaran bagi orang yang 
takut, (kepada Tuhannya) (An-Nazi’at: 22-26) 

Diterangkan juga tentang perdebatan Nabi Musa dengan Fir'aun dalam 
beberapa surah. Antara yang paling indah, menarik dan lengkap meskipun 
ringkas ialah gambaran yang tersunting di dalam surah AsySyu'ara', dari ayat 23 
hingga 51. 

Tugas penting Nabi Musa bukan sahaja dari segi keagamaan semata-mata 
iaitu memerangi penyembahan berhala, tetapi juga menegapkan kedudukan 
politik iaitu membebaskan Bani Israil. Nabi Musa telah mencapai kejayaan besar 
dalam bidang politik, tetapi dalam bidang keagamaan tidak mendapat sambutan 
dari kaumnya, walaupun Allah telah mengambil tindakan tegas terhadap orang- 

orang yang tidak beriman, di mana Fir'aun dan orang-orangnya telah terkorban 
dengan keadaan yang dahsyat sekali, sebagaimana firman Allah Ta'ala: 

Ertinya: 

Dan Kami telah hancurkan apa-apa yang dibuat oleh Fir'aun dan kaumnya dan 
apa-apa yang mereka dirikan. (Al-A'raf: 137) 

Kaum Nabi Ilyas 

Antara cerita yang ada hubungan dengan kisah Bani Israil yang tersebut 
di dalam Al-Qur'an ialah kisah Nabi Ilyas a.s. bersama kaumnya. Mereka juga 
menyembah berhala yang dipanggil "Ba'al ( d*< tidak menyembah Allah. 
Mereka tinggal di sekitar kota Ba'labakka ( ), sebuah kota yang 

dinisbahkan kepada nama berhala tersebut dan kepada perkataan "Bak" ( ^ ), 
ertinya rumah Ba'al. Ahli sejarah tidak sependapat mengenai Ba'al itu. Ada yang 
mengatakan Ba'al itu ialah sebuah berhala, sebahagian yang lain mengatakan 
nama seorang perempuan dan ada pula yang mengatakan nama benda lain. 
Walau kepada apa pun ia dinisbahkan, adalah tugas penting Nabi Ilyas a.s. ialah 
menyeru mereka supaya menyembah Allah dan melarang mereka dan 
menyembah berhala Ba'al itu. Hal mi diterangkan dalam Al-Qur'an, firman 
Allah Ta'ala: 

Ertinya: 

Dan sesungguhnya Ilyas itu termasuk salah seorang rasul-rasul. (Ingatlah) ketika 
ia berkata kepada kaumnya: " Mengapa kamu tidak bertakwa? Patutkah kamu 
menyembah Ba'al dan kamu tinggalkan sebaik-baik Pencipta. (Iaitu) Allah Tidian mu 
dan Tidian bapak-bapak kamu yang terdahulu?" Maka mereka mendustakannya, kerana 
itu mereka akan diseret (ke neraka), Kecuali hamba-hamba Allah yang dibersihkan. 

(As-Safaat: 123-128) 

Pernyataan ini ada hubungan dengan kisah Bani Israil, kerana kaum Nabi 
Ilyas adalah cabang daripada Bani Israil, sedang Nabi Ilyas itu ialah salah 
seorang rasul Bani Israil yang diutuskan selepas Nabi Musa a. s. 

Penyembahan Berhala di Tanah Arab 

Agama yang tersebar luas di Jazirah al-Arab khususnya di Kota Mekkah 
dan kawasan-kawasan sekitarnya ialah agama Ibrahim yang dipanggil Agama 
Hanif. Agama mi tersebar sejak Nabi Ibrahim membina Ka'bah dan menyeru 
orang ramai supaya menyembah Allah; dan sejak Nabi Ismail tinggal menetap di 
destinasi tersebut dan Nabi Ismail dianggap sebagai bapa bangsa Arab 
Musta'ribah. Tetapi kemudiannya, lama-kelamaan bangsa Arab menerima nasib 

yang sama dengan bangsa-bangsa lain iaitu mereka telah dijangkiti oleh 
penyembahan berhala. 

Al-Kalbiy menulis dalam kitabnya, Al-Asnam ( f 1 ^ 1 ) (berhala-berhala) 
di mana beliau menerangkan: "Antara yang membawa bangsa Arab menyembah 
berhala dan patung-patung atau batu-batu adalah bermula dari orang-orang 
yang berpindah dari Mekkah: Bila seseorang itu berpindah, ia membawa balik 
batu dari tanah Suci Mekkah sebagai menghormati dan memuliakan Tanah 
Haram Mekkah dan rindu kepada Mekkah. Di mana sahaja mereka tinggal, 
mereka letakkan batu itu dan tawaf mengelilinginya sepertilah mereka tawaf 
mengelilingi Ka'bah sebagai tanda penghormatan, rindu dan kasih sayang 
terhadap Mekkah. Walaupun begitu, mereka masih meneruskan pemer gian ke 
Mekkah mengerjakan Haji dan Umrah dan memuliakan Ka'bah dan Mekkah 
sesuai dengan ajaran yang mereka warithi dan Nabi Ibrahim dan Ismail a. s. 
Tetapi kemudiannya mereka telah menyelewing dan terjerumus kepada 
menyembah apa yang mereka kasih dan cinta, lupa kepada ajaran sebenar yang 
mereka warithi itu, agama Nabi Ibrahim dan Ismail telah bertukar dengan 
agama lain. Mereka mulai menyembah berhala sebagaimana umat-umat yang 
terdahulu daripada mereka. Mereka ambil penyembahan kaum Nabi Nuh dan 
apa yang masih mereka ingat sebagai warisan di kalangan mereka dan mereka 
amalkan juga sisa-sisa peninggalan ajaran Nabi Ibrahim dan Ismail dengan 
mengamalkan ibadat-ibadat seperti memuliakan Baitillah dan tawaf 
mengelilinginya. Orang yang pertama mengubah agama Nabi Ismail a. s. ialah 
'Amr bin Rabi' ah bin Lahy Abu Khuza'ah ( ** 01 *** J ). Pada satu 

ketika ia jatuh sakit teruk. Ada orang menceritakan kepadanya, di daerah Balqa' 
( ), ada sebuah telaga air panas. Dikatakan kepadanya: "Jika engkau datang 

ke sana dan mandi dengan telaga air telaga itu, engkau akan sembuh". 
Mendengar cerita itu iapun pergi ke sana dan mandi dengan air telaga itu, tiba- 
tiba penyakitnya sembuh. Ia dapati penduduk kota itu menyembah berhala. 
Melihat itu 'Amr bertanya: "Untuk apakah berhala ini". Mereka menjawab: 
"Dengan berhala inilah kami memohon hujan dan memohon bantuan untuk 
mengalahkan musuh". 'Amr meminta supaya salah sebuah patung itu diberikan 
kepadanya. Patung itu diberikan kepadanya, dan ia membawanya pulang ke 
Mekkah dan diletakkannya di samping Ka'bah". 

Berhala-berhala dan patung-patung yang disembah oleh bangsa Arab dan 
qabilah-qabilahnya sangatlah banyak. Kadang-kadang setiap qabilah itu 
mempunyai berhala sendiri di rumahnya. Sebahagian berhala-berhala itu 
diperbuatnya danipada batu, kayu, pohon kayu, atau buah tamar. Mungkin bagi 
satu-satu qabilah itu ada sebuah berhala atau banyak berhala. Di samping 
adanya berhala-berhala pusat yang dipuja, disembah dan dihormati oleh setiap 
qabilah atau oleh majoniti kaum itu. Antara berhala-berhala itu ialah: 

1. Manat ( ) 

Manat ialah berhala tertua bagi bahasa Arab. Sesuai dengan taraf 
penyembahannya, orang-orang Arab menghubungkan namanya dengan nama 
seseorang, seperti "Abd. Manat", atau "Zaid Manat". Berhala ini terletak di 
pinggir Laut Merah, di sebelah Musyallal ( ) dalam daerah Qadid ( ), 

antara Kota Madinah dan Kota Mekkah. Seluruh Bangsa Arab membesar dan 
memujanya. Mereka menyembelih qurban di sekitarnya serta menghadiahkan 
qurban itu kepadanya. Tetapi suku Aus ( ) dan khazraj ( ) adalah yang 

paling banyak memberi penghormatan kepadanya. Mereka tidak mencukur 
rambut apabila selesai mengerja Haji dan juga tidak bertahallul ( ) dan 

Ihram Haji kecuali di samping Manat. Mereka anggap perbuatan yang demikian 
itu termasuk kesempurnaan Haji. Salah seorang penyair Arab pernah bermadah 
menggambarkan status berhala Manat, katanya: 

Aku bersumpah setulus hati. 

Dengan kebesaran Manat terpuji. 

Di tempat keluarga suku Khazraji. 

Bangsa Arab menamakan suku Aus dan Khazraj kedua-duanya itu 
dengan Khazraj sahaja. 

2. Al-Lata ( ) 

Al-Lata ialah berhala yang terletak di daerah Ta'if. Ia lebih muda 
dariipada berhala manat, iaitu sebuah batu pejal berbentuk empat persegi. Pada 
mulanya ada seorang lelaki Yuhudi menumbuk atau melumat (yalutt- cJ< ) 
gandum di sisinya. Sempena perbuatan itulah ia dinamakan al-Lata ( 0,5UI ) 
"Pelumatan". Yang bertanggung jawab menjaganya ialah dari suku Thaqif Bani 
'Utab bin Malik ( ^ vA‘ ). Mereka membina sebuah bangunan di situ. 

Suku Quraisy dan bangsa Arab seluruhnya membesar dan memujanya. Mereka 
cantumkan nama Al-Lata dengan nama seseorang, seperti Zaid Lata, Abdul Al- 
Lata. Seorang penyair bernama Amr bin al-Jaid ( ) pernah menyebut 

Lata di dalam syairnya, di mana ia bermadah: 

Tidakku hulurkan piala, 

Berbosa arak. 

Kepada yang tidak percaya kepada Lata. 

Setelah pembukaan Kota Mekkah dan suku Thaqif telah masuk Islam, 
Rasulullah s.a.w. menghantar Abu Sufyan bin Harb dan Al-Mughirah bin 
Syu'bah ( ^ ) meruntuhkan berhala Lata dan menghapuskan kesan- 

kesannya. 

3. Al-'Uzza 

Berhala 'Uzza lebih baru dari berhala Lata dan Manat. Yang menyembah 
berhala ini ialah Zalim bin As'ad ( ). Berhala ini terletak di sebuah 

wadi Nakhlah negeri Syam yang dipanggil Harradh ( ) berhadapan dengan 

daerah Ghamr ( /** ) di sebelah kanan jalan menuju ke Irak dari Mekkah, 

selepas Zat 'Irq ( j. 'Uzza ini adalah berhala yang paling besar dan 

dihormati oleh orang-orang Quraisy. Mereka sentiasa menziarahinya dengan 
membawa persembahan-persembahan kepadanya, mengadakan sembelihan- 
sembelihan di sisinya. 'Uzza juga dicantumkan dengan nama seseorang. Kepada 
'Uzza inilah nama Abu Lahab dinisbahkan iaitu Abdul 'Uzza bin Abdul 
Muttalib. Orang-orang Quraisy apabila tawaf di Ka'bah, mereka membaca: 

Ertinya: 

Demi Lata dan 'Uzza, serta Manat satu lagi berhala ketiga, mereka itulah 
Gharaniq berhala tertinggi, dan syufaat mereka tetap akan diharapkan. 

Bagi berhala 'Uzza ini ada sebuah tempat penyembelihan di mana qurban 
disembelihkan sebagai hadiah kepada 'Uzza. Tempat sembelihan itu dipanggil 
Ghabghab ( v*** ). Mengenai ini seorang penyair dari suku Al-Huzal ( ) 

pernah bermadah: 

Kelihatan takut dan gerun. 

Bertakhta di mata binatang qurban. 

Ketika dituntun menuju ke Ghabghab 'Uzza, 

Di situ diletak dan diqurbankan. 

Penjaga berhala 'Uzza ini ialah Banu Syaiban bin Jabir bin Murrah ( 
ji s'* c* oWi* j dari su Lu Salim. Berselisih pendapat ahli sejarah tentang batang 
tubuh 'Uzza itu, ada yang mengatakan batu pejal, ada yang mengatakan 
bangunan, ada yang mengatakan tiga batang pohon yang bertaut dan berjalin. 
Malah boleh jadi batu itu di atas tiga pokok di dalam bangunan itu. 

Setelah pembukaan Kota Mekkah, Rasulullah s.a.w. menghantar Khalid 
bin Al-Walid ( ) R.'anhu lalu ia menghapuskannya sambil bermadah: 

Wahai keagungan kekufuranmu. 

Tidak ada kemahasucianmu. 

Sungguh ku lihat Allah Tuhanku, 

Dia telah menghinamu. 

Orang-orang Arab menganggap ketiga-tiga berhala tersebut adalah anak 
perempuan Tuhan. Anggapan palsu ini ditolak oleh Al-Qur'an dengan firman 
Allah T a' ala: 



Ertinya: 

Apakah patut kamu (orang-orang musyrik) menganggap Al-Lata dan Al-'Uzza. 
Dan Manat yang ketika , yang paling terkemudian (sebagai anak perempuan Allah)? 
Apakah (patut) untuk kamu (anak) lelaki dan untuk Allah (anak) perempuan ? Yang 
demikian itu tentulah suatu pembahagian yang tidak adil. Itu tidak lain hanyalah nama- 
nama yang kamu dan bapa-bapa kamu mengada-ngadakannya; Allah tidak menurunkan 
suatu keterangan pun untuk (menyembahNya). Mereka tidak lain hanyalah mengikuti 
sangkaan-sangkaan, dan apa yang diingini oleh hawa nafsu mereka, dan sesungguhnya 
telah datang petunjuk kepada mereka dan Tuhan mereka. (An-Najm. 19-23) 



Selain daripada berhala-hala tersebut, bangsa Arab mempunyai banyak 
lagi berhala-hala lain, antaranya: 



Hubal 

Isaf 

Na'ilah 

Sa'ad 

Zusy-Syara 
Uqaisar 
Zul Khalsah 



( > ). 

( JU ), 

( ), 

( ^ ), 

( ), dan 

( i-aU-Iji ) 



Antara cerita-cerita ganjil mengenai berhala, ada seorang Arab Badwi 
datang memohon petunjuk daripada berhala Zul Khalsah, iaitu sebuah berhala 
berupa batu putih terletak di Tubbalah ( ***»* ), sebuah daerah antara Mekkah 
dan Yaman, tentang keinginannya hendak membalas dendam terhadap 
kematian ayahnya. Ia mencabut bila undi tiba-tiba terkena bilah yang 
melarangnya dari menuntut bela. Hatinya naik radang lalu ia memukul muka 
berhala Khalsah dengan mangkuk-mangkuk undi sambil bermadah: 

Kalaulah engkau wahai Khalsah, 

Y ang lesu tak bermaya. 

Seperti keadaanku ingin membela. 

Terhadap orang tua mu telah terbujur di liang kubur. 

Takkan berani menegah aku. 

Dan membunuh musuh yang celaka. 

Sebahagian ahli sejarah mengatakan peristiwa ini dilakukan oleh Imra'ul 
Qais ( l >’ 1 ) ketika ia keluar hendak menuntut bela ke atas ayahnya bernama 

Hajar. Imra'ul Qais berkata kepada berhala tersebut: "Tuhan telah menghinamu. 

Demi Allah, jika terjadi ke atas bapamu, tentulah engkau tidak berdiam diri 
untuk membelanya". 

Dan fakta-fakta sejarah yang ada di hadapan kita, ternyata orang-orang 
Arab tidak beriman dengan jelas dan mendalam kepada berhala-berhala itu. 
Kadang-kadang mereka menganggap berhala-berhala itu sebagai tuhan, dalam 
kesempatan yang lain mereka mengatakan berhala-berhala itu anak perempuan 
tuhan, sebagaimana yang kita lihat di atas. Ada pula yang mengatakan, orang- 
orang Arab menganggap berhala-berhala itu sebagai orang tengah atau 
perantaraan yang memberi syufaat, sebagaimana Al-Quran menceritakan: 

Ertinya: 

Kami tidak menyembah mereka (berhala-berhala) melainkan supaya mereka 
menghampirkan kami kepada Allah sehampir-hampirnya. (Az-Zumar: 3) 

Atau mereka anggap berhala-berhala itu merupakan sekutu dalam 
ketuhanan, tetapi mereka tetap percaya kepada Allah Yang Maha Tinggi Yang 
Memiliki Kekuasaan Penuh sebagaimana ucapan dalam talbiah mereka ketika 
mengerja Haji: 

Ertinya: 

Kami menyahut seruan Mu Ya Allah! Kami menyahut seruan Mu, tiada 
sekutu bagi Mu, kecuali sekutu pembantu Mu, Kamu menguasainya, tetapi ia 
tidak menguasai. 

Malah kadang-kadang mereka mengkafir atau menginkarinya serta 
menghina kedudukannya sebagaimana yang telah kita lihat dalam cerita 
Zulkhalsah di atas. Pendeknya mereka tidak mempunyai pegangan yang tegas 
terhadap berhaha-berhala. 

Inilah kita dapati ramai daripada cendikiawan Arab pada masa itu tidak 
menyeru ke arah menyembah berhala seperti Zaid bin Nufail ( J** <*■*«-> ), 

Umaiyyah bin Abi As-Salt ( ' iLa,l <■*' ), Qis bin Sa'idah ( ^ ) dan 

lain-lain lagi dan mereka yang menganut agama Hanif yang menolak 
penyembahan berhala. Mereka sentiasa mencari hidayah dan petunjuk dalam 
kepercayaankepercayaan yang lain. Antara untaian syair yang dinisbahkan 
kepada Zaid bin Nufail, adalah bererti: 

Aku menyisihkan diri dari Lata dan 'Uzza, 

Begitu juga tindakan lelaki yang penuh sabar. 

Aku tidak beragama kepada 'Uzza dan juga puteri-puterinya. 
Tidakku kunjungi berhala Bani ' Amr, 

Tetapi aku menyembah Ar-Rahman, Tuhanku, 

Agar diampuni dosaku. 

Dialah Tuhan Maha Pengampun. 

Di antara mereka itu ada yang masih hidup sampai ke zaman Islam, tetapi 
tidak sempat memeluk Islam seperti Umaiyyah bin Abi As-Salt. Di antara 
mereka ada yang mendapat sanjungan dan pujian dari Rasulullah s.a.w. dan 
diberitahu kepadanya bahawa ia terselamat dan terlepas daripada api neraka 
seperti Waraqah bin Naufal dan Qis bin Sa'idah. 

